Beta 27. oktobra 2017. 14:50\nNezavisno udruženje novinara Srbije (NUNS) saopštilo je danas da su izjave premijerke Ane Brnabić i ministarke za evropske integracije Jadranke Joksimović o medijskim slobodama „krajnje cinične“ i izrečene sa ciljem da se maskira realno stanje u javnom informisanju.\n„Tvrdnja ministarke Jadranka Joksimović da je medijska situacija u Srbiji bolja od mnogih u regionu, a možda čak bolja i od nekih članica EU, i optužba protiv novinarskih udruženja za opstrukciju izrade nove medijske strategije predstavljaju vrh cinizma“, saopštio je NUNS-a.\nKako se navodi, Joksimović bi trebalo da bude poznat izveštaj Evropske komisije o napretku Srbije u 2016. godini, u kojem se ocenjuje da ukupan ambijent nije pogodan za slobodu izražavanja te da u prošloj godini „nije učinjen nikakav napredak“.\nTo udruženje podseća da poslednjih godina Srbija konstantno pada na svim relevantnim medjunarodnim listama o medijskim slobodama.\nOrganizacija „Reporteri bez granica“ objavila je u avgustu ove godine izveštaj o slobodi medija u svetu prema kojem je Srbija na 66. mestu, sedam pozicija niže nego 2016. Ta organizacija je ocenila da mediji u Srbiji rade pod finansijskim i uredničkim pritiskom, a da su na meti kritike vlade mediji koji kritički pišu o njenom radu, te da medijski zakoni „nikada nisu stupili na snagu“.\nNUNS je podsetio i na ovogodišnji izveštaj organizacije Fridom haus koji ukazuje da je Srbija u prošloj godini medju državama koje su zabeležile najveći pad na listi slobode medija u svetu, kao i da je stepen demokratskog razvoja Srbije pao na najniži nivo od 2005. godine.\nOrganizacija Irex u ovogodišnjem globalnom izveštaju ocenjuje da na skali od nula do četiri indeks održivosti medija u Srbiji iznosi 1,78 čime se naša zemlja svrstava u grupu „Neodrživi mešoviti sistem“, u kojoj su i Azerbejdžan, Tadžikistan, Kazahstan, Belorusija….\n„I na kraju, molimo ministarku Joksimović, nekadašnju novinarku radikalskog biltena Velika Srbija, da nam u kontekstu svih nabrojanih podataka ne drži lekcije o kvalitetu istraživačkog novinarstva koje se, kaže, izvitoperilo, jer, uprkos konstantnom ugrožavanju medijskih sloboda u Srbiji, istraživačke medijske kuće kao što su Cins, Krik, Birn, Insajder poslednjih godina dobijaju najznačajnija domaća i medjunarodna priznanja“, saopštio je NUNS.\nPremijerka Ana Brnabić izjavila je juče odgovarajući na pitanja poslanika u Skupštini Srbije da je situacija u medijima „nasledjena i katastrofalna“ i da nije tačno da je odbila da razgovara sa grupom Za slobodu medija.\nJadranka Joksimović izjavila je u parlamentu da se sloboda medija kao tema zloupotrebljava, da novinarska udruženja ne žele da učestvuju u mnogim procesima i ne žele da dele informacije o napadima na medije koje imaju, kao i da je potrebno definisati šta je istraživačko novinarstvo, jer se „izvitoperilo“.


Vesti online / Sport / Fudbal / Prosinečki: Zvezda ima šanse protiv CSKA\nProsinečki: Zvezda ima šanse protiv CSKA\nNekadašnji fudbaler i trener Crvene zvezde Robert Prosinečki je rekao da je dominacija Crvene zvezde u prvenstvu "fenomenalna", ali da je najvažniji uspeh na međunarodnoj sceni.\n- Crvena zvezda uz dobre igrače ima odličnog trenera. Najvažnije je da će posle mnogo godina da prezimi u Evropi i da će odigrati veliku utakmicu protiv CSKA Moskve. Verujem da ima šanse protiv njih - rekao je Prosinečki prilikom gostovanja u "Novom danu" na televiziji "N1".\nTakođe, Prosinečki je podsetio i da je Srbija posle dugo vremena otišla na veliko takmičenje kao što je Svetsko prvenstvo i da ima odličnu reprezentaciju.\n- Ima tešku grupu sa Brazilom, Švajcarskom i Kostarikom, ali je Srbija pokazala kvalitet kroz kvalifikacije i nadam se da može da prođe u drugi krug - zaključio je Prosinečki.\nOn je kandidat za selektora reprezentacije Bosne i Hercegovine, kao i Amar Osim, a nadležni u fudbalu te zemlje doneće odluku početkom sledeće godine.\nFUDBAL Prosinečki: Proglasite me ludim, ali Zvezda može ponovo da bude šampion Evrope!\nFUDBAL Prosinečki: Neću na klupu Srbije, dosta mi je Balkana


Besplatni softveri i alati za rad na daljinu - Gradjevinarstvo.rs\nShodno tome da zbog trenutne situacije u kojoj se svet nalazi veliki broj ljudi radi od kuće, u nastavku možete pogledati neke od najboljih besplatnih tehnologija koje su dostupne i koje mogu pomoći u radu na daljinu. Pristup pravom softveru od ključne je važnosti kada se treba obezbediti kontinuitet u poslovanju i obavljanje radnih zadataka što je uspešnije moguće. Budući da mnoge firme i institucije održavaju licence na određenim internim radnim jedinicama, nekoliko proizvođača softvera nudi besplatno da se proširi na više lokacija, produženi probni period i još mnogo toga.\nLista tehnologija i alata koji su trenutno dostupni besplatno.\nCAD i BIM softver\nDizajneri mogu dobiti besplatan pristup programima za kolaboraciju u cloudu ove globalne tehnološke kompanije, što uključuje BIM 360 Docs, BIM 360 Design, Fusion 360, Fusion Team i AutoCAD Web i Mobile, prijavom za probno korišćenje proizvoda Autodeska na web lokaciji kompanije. Generalni direktor Andrew Anagnost izjavio je da cilj da se korisnicima pruži pristup ovom programu što je brže moguće. Korišćenje postojećeg iskustva s proizvodima na probni period na Autodesk.com je najefikasniji način da se to postigne.\nVectorworks je povećao broj aktivacija licenci postojećih kupaca E serije, omogućujući im da istovremeno koriste njegov softver na dve mašine. Nudi i besplatan ulaz na nekoliko virtuelnih kurseva do 30. juna.\nArchiCAD iz Budimpešte uveo je besplatne 30-dnevne licence za hitne slučajeve kako bi korisnicima omogućio pristup softveru dok rade na daljinu. Izvršni direktor Huw Roberts je rekao da je korisnicima potrebna aktivna ArchiCAD 17 ili novija licenca i internet veza. Da bi zatražili kod za aktiviranje licence za hitne slučajeve, korisnici moraju kontaktirati svog lokalnog Graphisoftovog saradnika. Graphisoft nudi i 60 dana besplatnog pristupa BIMcloudu, koji pomaže timovima koji su udaljeni da rade zajedno u stvarnom vremenu.\nAlati za ideje, prezentacije i poboljšanja\nProizvođač Photoshop-a, Ilustrator-a, InDesign-a i dr. iz ove grupacije pruža učenicima besplatan prostup od kuće Adobe Creative Cloudu, umesto licenci koje imaju u školi i to do 31. maja, izjavio je izvršni direktor Shantanu Narayen. Kompanija omogućava besplatne PDF usluge do 31. maja, a platforme Portfolio i Talent se mogu koristiti besplatno do 15. maja. Creative Cloud i Document Cloud timoviCloud i VIP Adobe poslovni korisnici sada imaju produženi period od 60 dana za obnavljanje njihovih pretplata.\nOva njujorška kompanija koja se bavi razvojem softvera poznata po istoimenoj aplikaciji za iOS, za sve od ideje do vizualizacije proširene stvarnosti, produžila je period besplatnog probnog korišćenja Trace Pro i Board Pro verzija sa tri dana na mesec. Trace Pro je alat za skiciranje koji je poboljšan CAD mogućnostima, dok Board Pro omogućava dizajnerima enterijera da sastave i predstave svoj kolaž. Suosnivač Toru Hasegawa kaže da će ovakva ponuda biti na raspoloaganju do završetka trenutne situacije.\nIzvršni direktor TestFita Clifton Harness objavio je da je njegov tim spreman da pomogne firmama koje projektuju privremeni prostor zdravstvene zaštite kao odgovor na COVID-19. TestFit je generički alat za projektovanje koji pokreće test vezan za stambene jedinice za više porodica, poslovne prostore i naselja, u sekundi ili brže.\nMonograph sa sedištem u San Francisku nudi svim trenutnim kupcima mesec dana besplatnog korišćenja istoimenog softvera za upravljanje projektima baziranog na cloudu. Novi pretplatnici dobiće mesec dana besplatnog pristupa softveru uz izvanrednu ponudu besplatnog 10-dnevnog probnog perioda. Svi zainteresovani korisnici mogu se prijaviti za promotivni kod COUPEDUP. Kompanija koja se bavi razvojem softvera nedavno je osigurala 1,9 miliona dolara rizičnog kapitala i odlučila da svoj proizvod usmeri na zadatke koji se tiču vođenje tima i formiranja tima, praćenja budžeta, komunikacije sa klijentima, vođenje evidencije i isporuka projekta.\nCloud tehnologija (Cloud Computing) i Upravljanje datotekama (File Management)\nSistemi za skladištenje i upravljanje datotekama bazirani na cloud-ima nude besplatne pretplate na Dropbox Business i HelloSign Enterprise na period od tri meseca neprofitnim i nevladinim organizacijama koje su usredsređene na “borbu protiv širenja COVID-19”. Dropbox Business nudi alate za kolaboraciju sa skladištenjem fajlova, dok HelloSign koordinira digitalne potpise za dokumenta.\nCloudflare for Teams nudi svoje proizvode Access i Gateway, koji obezbeđuju siguran i efikasan rad na daljinu korporacija i njihovih zaposlenih, besplatno za bilo koji posao bilo kog obima šest meseci. Proizvod Access je sigurnosna platforma koja obezbeđuje interni softver i alate za kompanije umesto da prolazi kroz uobičajeni VPN. Autorizovani korisnici potvrđuju se putem Cloudflare-ovog proizvoda Gateway, koji takođe obezbeđuje i filtrira odlazni internet saobraćaj. Kompanija je takođe uklonila ograničenja upotrebe za postojeće kupce, omogućavajući im skaliranje na bilo koji broj mesta koja su potrebna bez dodatnih troškova.\nAlati za kolaboraciju i komunikaciju\nGeneralni direktor Slack Technologies i suosnivač Stewart Butterfield objavio je da kompanija nudi besplatnu nadogradnju istoimenog alata za kolaboraciju Standard ili Plus neprofitnim organizacijama na period od tri meseca. Uklonjeno je i 250-člansko ograničenje za neprofitne organizacije koje već koriste platformu.\nMicrosoft nudi neprofitnim volonterima besplatan pristup Office 365 for Enterprise EI tokom šest meseci. Uključuje mobilne verzije Office programa, e-mail, skladištenje fajlova i Microsoft Teams za video konferencije i razmenu poruka.\nZa postojeće korisnike G Suite i G Suite for Education, Google nudi besplatan pristup proširenim mogućnostima svog naprednog Hangouts Meet-a, svog proizvoda za video konferencije koji omogućava do 250 učesnika po pozivu, live streaming za do 100.000 gledalaca unutar domena, i mogućnost snimanja i čuvanja sastanaka na Google Drive. Ponuda je trenutno dostupna do 1. jula.\nGranica od 40 minuta za video konferencije za besplatne osnovne naloge na Zoom aplikaciji ukinuta je za sve K-12 škole u mnogim zemljama na koje je uticao COVID-19, uključujući SAD, Japan, Italiju i Kanadu.


JAK ZEMLJOTRES U GRČKOJ Epicentar blizu jezera, tresla se i Albanija (VIDEO)\nZemljotres magnitude 5,1 stepen po Rihteru pogodio je jutros centralnu Grčku, a potres se osetio i u Albaniji.\nEpicentar je bio u blizini jezera Plastiras, koje se nalazi zapadno od grada Kardice, na dubini od devet kilometara.\nPrema pisanju grčkih medija, potres se najviše osetio u gradovima Kardica, Trikala i Larisa, a prema poslednjim informacijama i u gradovima Lamija, Janjina i na Krfu.\nInstitut za geodinamiku u Atini navodi da je ove gradove pogodio zemljotres jačine 5,0 stepeni, dok Evropsko-mediteranski seizmološki centar ističe da je 5,1 stepen, prenose mediji. Tanjug navodi da se ipak radi o 4,9 stepeni Rihterove skale.\nZa sada nema informacija o pričinjenoj šteti ili žrtvama.\nMakedonska novinska agencija ANA-MPA piše da je bilo klizišta na ruralnim putevima.\nProfesor seizmologije Efthimios Lekas izjavio je za grku televiziju "Skaj" da se "pola zemlje treslo".\n- Iako područje u kome se dogodio potres ne predstavlja ozbiljnu seizmičnost, može doći do oštećenja starih kuća u okolnim selima, za koje znamo da se ne održavaju. Trenutni fokus nam je na klizištima u mestima gde je u toku zimskog perioda već bilo ove nepogode. Situacija je trenutno pod kontrolom, pratimo razvoj aktivnosti - rekao je Lekas, prenosi "Katimerini".\nZATRESAO SE BALKAN Grčku pogodio zemljotres jačine 5,1 stepeni Rihtera, osetilo se u Makedoniji i Bugraskoj\nNemaju da jedu, beže iz zemlje, a sada su pukom srećom izbegli KATASTROFU (FOTO, VIDEO)\nLJUDI BEŽALI GLAVOM BEZ OBZIRA Jezivi snimci zemljotresa u Venecueli (VIDEO)\nPodsetimo, u julu 2017. godine na turističkom ostrvu Kos u Egejskom moru poginule su dve osobe i načinjena je velika šteta.\nGrčka je evropska zemlja koja ima jaku seizmičku aktivnost. Imala je jedanaest zemljotresa sa smrtnim ishodima u toku prošlog veka, a najteži je bio u avgustu 1953, kada je poginulo 476 ljudi na jonskim ostrvima Zante i Kefalonija.\nVideo: Prošlog meseca Grčku su pogodili veliki požari\nZEMLJOTRES U ALBANIJI Potres se osetio i u Srbiji, BiH i Makedoniji\nZemljotres 4,7 Rihtera pogodio Albaniju, tresla se i Crna Gora\nSerija SNAŽNIH zemljotresa blizu granice Crne Gore i Albanije: U dva sata čak ČETIRI POTRESA\n10 ZEMLJOTRESA U ALBANIJI I CRNOJ GORI ZA DVA SATA Da li je ova serija zatišje pred buru ili DOBRA VEST?\nolga Sta je Grcka Bogu skrivila. Ove godine poplave， pozari， zemljotresi....\nSrbin Tresla se i Lefkada\nDs Nei pori 60 kn od larise ništa se nije osetilo\nSale Bas sam se zabrinuo sto se osetio u albaniji\nkimi Olimpic Beach nista se nije osetilo


Dojenje zakonski obavezno do druge godine deteta\nNaslov: Dojenje zakonski obavezno do druge godine deteta Pon Feb 03, 2014 10:22 pm\nŽene u Ujedinjenim Arapskim Emiratima po zakonu moraju da doje svoju decu i to do dve godine starosti. Ako žene odbiju da doje, odnosno ako prekrše zakon, suprug može da ih tuži.\nLekari u svetu preporučuju dojenje u prvim mesecima života, a u Evropi je preporuka da se bebe doje najmanje šest meseci.\nIstraživanje je pokazalo da ne znači da je šest meseci dojenja dovoljno i da nema potrebe za njegovim nastavkom, ali je posle ovog istraživanja Američka akademija za pedijatriju, jedno od uticajnijih pedijatrijskih udruženja na svetu, zvanično preporučila bar šestomesečno dojenje.\nNova studija će sigurno pokrenuti i mnoge druge koje će verovatno uzeti u obzir i duži period ishrane majčinim mlekom, naravno uz preporučenu nemlečnu ishranu.\nU prilog dužem dojenju...\nU prilog dužem dojenju govore pedijatri koji ukazuju na to da način ishrane u prvim mesecima utiče na koeficijent inteligencije deteta, smanjuje rizik od razvijanja astme i njenih simptoma u ranom detinjstvu, a šestomesečno dojenje pospešuje i zdravlje majke.\nDvaneastogodišnje istraživanje u devet evropskih zemalja došlo je do zaključka da žene koje doje najmanje šest meseci ređe obolevaju od raka i srčanih bolesti u odnosu na majke koje doje kraće ili uopšte ne doje.\nIstraživanja, takođe, potvrđuju dobrobit koje dete ima ako se hrani majčinim mlekom, od smanjenja rizika od gojaznosti do boljeg jezičkog razvoja i motorike.\nObično se veruje da težina žena raste sa svakim novim porođajem, ali je najnovija studija pokazala da su majke koje su dojile decu imale manji indeks telesne mase bez obzira na to koliko su puta rodile.\nIstraživanje je sprovedeno na 740.000 žena u menopauzi.\nStručnjaci već godinama objašnjavaju da je dojenje jedan od najvažnijih razdoblja u životu deteta, ali se sada ispostavilo i da je dobro za majke koje pozitivne efekte mogu osećati i 30 godina posle rođenja deteta.\nIstraživanje, takođe, pokazuje da šest meseci dojenja može da smanji rizik od gojaznosti u starosti.\n"Jedan odsto smanjenja indeksa telesne mase može izgledati malo, ali to znači i 10.000 manje preranih smrti od bolesti koje su vezane za debljinu, poput dijabetesa, srčanih bolesti i tumora", kaže Valeri Bera sa Univerziteta Oksford.\nU Srbiji dojenje nije obavezno, ali pedijatri su saglasni u preporuci da je najzdraviji izbor. Preporuka je da se dete do 6. meseca starosti hrani isključivo majčinim mliekom, a gornja granica dojenja zavisi od majke i deteta.


Od utorka feljton - Kumovske nabavke i tenderi Mika Ćurića - Небојша Вукановић инфо – Требиње\nZamjenik gradonačelnika Trebinja Miodrag Miko Ćurić nije u proteklih 15 dana javnosti saopštio koliko je stotina hiljada evra izvukao iz javnih preduzeća i ustanova u proteklom periodu putem namještenih tendera, pa od utorka na našem portalu kreće feljton u kome ćemo čitaocima detaljno predstaviti šemu izvlačenja ogromnih novčanih sredstava iz javnih preduzeća. Samo u protekle dvije godine, samo po Ugovorima koji su u našem posjedu, iz Elektroprivrede Republike Srpske, HET-a i Elektro-hercegovine Lukin kum Miko izvukao je najmanje 600 000 maraka, a tokom mandata Dobroslava Ćuka Miko je inkasira je više od 300 000 maraka na nabavci papira, tonera i kancelarijskog materijala. Miko distribuira sve, od papira, ketridža, kanti za radioaktivno smeće do mirišljavih koverti i štamparskih mašina.\nSigurni smo da će mnogi Trebinjci ostati zapanjeni kad vide razmjere organizovanog kriminala koji su osmislili kumovi Miko Ćurić i Luka Petrović. Posledice kriminalnih javnih nabavki kojima rukovodi Tender-efendija, trenutno na funkciji gradonačelnika Trebinja,vidljive su na svakom koraku, a posledice su krah elektro-energetskog sistema, ogromna dugovanja i najavljeno smanjenje plata svim zaposlenim radnicima.\nEmil, Emir, Dževad, Dodikove perjanice u odbrani Srpske i srpstva


Nova prava u EU za sezonske radnike iz trećih zemalja\nOdbor za građanske slobode Evropskog parlamenta podržao je nacrt zakona kojim se regulišu prava sezonskih radnika iz trećih zemalja kojih, prema procjeni Evropske komisije, svake godine na teritoriji Evropske unije radi više od 100.000.\nPrema nacrtu zakona, sezonskim radnicima koji dolaze iz zemalja van EU treba da se garantuju prava na minimalnu platu i pristojan smještaj.\nParlamentarni izvjestilac za građanske slobode Klod Moraes, koji je zastupnik britanskih laburista, izjavio je da želi da "konačno bude riješen problem iskorištavanja nekvalifikovanih radnika iz trećih zemalja i da im budu obezbijeđena osnovna prava i minimalni uslovi rada".\nPredloženim pravilima neće se zadirati u pravo svake zemlje da određuje koliko će stranih sezonaca da zaposli. Definicija sezonskog rada biće proširena van tradicionalnog domena poljoprivrede i turizma, a zahtjev za dozvolu za sezonskog radnika trebalo bi da uključi i ugovor o radu u kojem bi bili regulisani aspekti kao što su visina plate i radno vrijeme.\nZakon predviđa da poslodavac sezonskom radniku mora platiti troškove prevoza iz zemlje porijekla do mjesta rada i natrag, zatim troškove izdavanja vize i doprinos za zdravstveno osiguranje.\nEvroparlamentarci su izmijenili osnovni prijedlog Evropske komisije, pa će maksimalni rok umjesto šest mjeseci vrijediti za period od 12 mjeseci, da bi se uslovi prilagodili zimskim sezonskim radnicima.


Upriličena prodajna izložba humanitarnog karaktera za mentalno nedovoljno razvijene osobe iz Novog Sada - Sjajne Vesti\nAutor Vedran Martinović 11.03.2016 Nema komentara\nObzirom da je Novi Sad domaćin Evropskog prvenstva u mačevanju za kadete i juniore, a takođe i kandidat za Evropsku prestonicu kulture 2021. godine, organizatori su pored sportsko – takmičarskih aktivnosti uključili i umetničke. Tako je od 1. do 5. marta bila organizovana likovna kolonija 8 akademskih slikara.\nŠampionat se završio 9. marta, a u istočnom holu SPC „Vojvodina“ bila je upriličena prodajna izložba radova od koje su, u saradnji sa Crvenim krstom Novog Sada, pa su sva prikupljena sredstva donirana Udruženju za mentalno nedovoljno razvijene osobe iz Novog Sada.\n„Posle devet godina, Novi Sad je ponovo domaćin takmičarima u ovom drevnom borilačkom sportu, koji je ovog puta okupio rekordan broj takmičara. Ipak, jedan drugi povod je zašto smo se mi danas ovde okupili, a on ima četvorostruki aspekt, kulturni, sportski, humanitarni i socijalni. Kao propratna manifestacija Evropskog prvenstva, priređena je i petodnevna likovna kolonija, na kojoj je učestvovalo osam akadamskih slikara, slikajući sportske motive tokom prvih pet dana takmičenja. Pomenuo sam i humanitarni aspekt ove izložbe, a on se svodi na slobodnu prodaju ovih prelepih slika, čiji će ceo prihod od prodaje biti doniran Udruženju za pomoć mentalno nedovoljno razvijenim osobama. Dokazali smo da smo velesila u organizaciji sportskih nadmetanja, a taj gest govori o širokom sportskom i umetničkom srcu svih onih koji su uložili deo sebe u ovoj prelepoj priči.“ – izjavio je na otvaranju ove izložbe šef Kabineta gradonačelnika Novog Sada\nU Novom Sadu je 9. marta uveče završeno Evropsko prvenstvo u mačevanju za kadete i juniore. Zastava Evropske mačevalačke konfederacije predata je Bugarskoj, kao organizatoru narednog prvenstva koje će biti održano sledeće gone u Plovdivu.\nTokom deset dana više od 1.000 takmičara iz preko 40 zemalja Evrope, u individualnim i ekipnim borbama, u novosadskom SPENS-u odmerilo je snage u sve tri discipline – mač, floret i sablja.\nNajuspešniji su bili takmičari iz Rusije, potom Italije, Mađarske i Francuske. Gosti i domaćini zadovoljni su organizacijom takmičenja i popratnim manifestacija. Prvi put je postavljen i rekord u najdužoj ekipnoj borbi na svetu.\nU holu Spensa, 4. marta, održana je borba od 12 sati neprestanog mačevanja u kojoj se borilo 187 takmičara.\nNa petodnevnoj likovnoj koloniji osam akademskih slikara prenelo je svoje viđenje šampionata na platna, a u saradnji sa Crvenim krstom Novog Sada, 5. marta je održana i prodajna izložba ovih slika, sa koje je ceo prihod doniran Udruženju za pomoć mentalno nedovoljno razvijenim osobama.\ntop vesti, sjajne vesti, novi sad, izlozbe, evropsko prvenstvo u macevanju, mentalno nedovoljno razvijene osobe, humanitarna izlozba\nUpriličena prodajna izložba humanitarnog karaktera za mentalno nedovoljno razvijene osobe iz Novog Sada postavio Vedran Martinović 11.03.2016


posao u Njemačkoj – Kakanj-X\nNjemačka novim zakonom dovodi još više radne snage, moguć masovni odliv stanovništva iz BiH\nNjemačka zbog strahovitog ekonomskog procvata priprema novi zakon o useljeništvu kojim pokušava dovesti što više radne snage iz tzv. trećih zemalja. Novi zakon o useljeništvu je u pripremi, a cilj je da se zbog nedostatka kvalifikovanih…\nPreviše ljudi iz BiH želi raditi u Njemačkoj, ambasada obustavila davanje termina za vize\nPočetkom prošle godine državljanima zemalja Zapadnog Balkana olakšano je zapošljavanje u Njemačkoj, čime se u ambasadama smanjio broj zahtjeva za azile, ali drastično povećao broj zahtjeva za vizu. Najviše je radnika iz BiH zainteresirano…\nLakše do posla u Njemačkoj državljanima BiH, ali…\nOd početka ove godine zaposlenju u Njemačkoj mogu se nadati ne samo oni koji imaju zanimanje koje se nalazi na listi deficitarnih, nego svi koji pronađu poslodavca voljnog da ih zaposli. Od 1. januara, naime, Njemačka je ublažila zakonske…\nMedicinske ste struke i želite raditi u Njemačkoj? Donosimo vam preporuke kako da se zaposlite…\nNjemačkoj će do kraja ove decenije u centrima za njegu nedostajati gotovo 220.000 kvalifikovanih radnika. Zato je privlačenje radne snage u ovom sektoru postalo jedan od prioriteta njemačke vlade, koja putem raznih programa privlači radnike…\nMostarska bolnica testirala 30 uzoraka na koronavirus, svi su…\nPrev\tNext 1 of 5.954\nJU Dom zdravlja Kakanj: U kaknju nema novootkrivenih slučajeva infekcije covid-19, zahvaljujemo se našim sugrađanima\nČetiri nova zaražena: U BiH preko 420 potvrđenih slučajeva korona virusa


Stavovi kosovskih Srba: Nepoverenje i pesimizam | Civice Energy Center\nStavovi kosovskih Srba: Nepoverenje i pesimizam\nnov 26, 2019 | Vesti\nU poslednje četiri godine je jasan rast nepoverenja i pesimizma srpske zajednice na Kosovu, gde 92,6% svih ispitanika ocenjuje situciju generalno lošom, rečeno je na prezentaciji istraživanja „Analiza trendova 2019: Stavovi srpske zajednice na Kosovu“ u Prištini.\nNakon Severne Mitrovice, priliku da se detaljnije upozna sa rezultatima istraživanja „Analiza trendova 2019: Stavovi srpske zajednice na Kosovu“ imala je javnost u Prištini.\nNeki od glavnih nalaza istraživanja govore da 92% ispitanika smatra da opšti trendovi na Kosovu ne idu u prilog i nisu ohrabrujući po srpsku zajednicu na Kosovu, tri četvrtinke anketiranih se ne oseća slobodno da izrazi svoj stav, a više od polovine Srba ne vidi sebe na Kosovu u naredih pet godina.\nNepoverenje i pesimizam\nIzvršni direktor NVO “Aktiv” Midorag Milićević prisutnima je predstavio istraživanje, posebnu pažnju posvetivši ključnim rezultatima.\n“Ukoliko posmatramo trendove u posledje četiri godine, vidimo jasan rast nepoverenja i pesimizma srpske zajednice na Kosovu, gde 92,6% svih ispitanika ocenjuje situciju generalno lošom, što nikako ne uliva optimizam da običan narod, koji je bio predmet ovog istraživanja, ima koliko-toliko nadu u bolju budućnost na Kosovu”, kazao je Milićević, i dodao da su ekonomija i nezaposenost uvek bile dominantnije teme.\nKome Srbi veruju?\nPitanje za sve političare i političke predstavnike na Kosovu, koji dolaze iz redova srpske zajednice, je procenat poverenja koji Srbi imaju u njih.\n“Kao što možete da primetite, svega 12% ispitanika generalno ima poverenja u političare. Kada je reč o pojedincima, dolazimo do procenta (nepoverenja) koji je iznad 80% i onda je pitanje, ukoliko povlačimo paralelu sa nedavno održanim izborima, imajući u vidu izborne rezultate, gde je 98% svih koji su glasali na Kosovu, glasalo za Srpsku listu, a samim tim i za pojedine kandidate, kome Srbi veruju na Kosovu”, kazao je Milićević.\nRefleksija realnog stanja\nDirektor RTV Kim Isak Vorgučić naveo je da se iz ovogodišnje analize vidi da, iako trendovi rastu ili padaju iz godine u godinu, taj rast ili pad nije prevelik i da uglavnom refelektuje trenutno stanje ili događaje koji se vezuju za period obavljanja tih anketa.\n„U odnosu na pitanje ili temu koju obrađujemo, može tačno da se pretpostavi šta je uticalo na to da ljudi veći naglasak daju ekonomiji, jedne godine bezbednosti, odnosno, kriminalu i korupciji. Te analize odražavaju stanje onakvo kakvo jeste. Često o tome ne razmišljamo na dnevnom nivou, ali kada se stavi na papir i kada se o tome razmisli, onda deluje u nekim stvarima zastrašujuće“, kazao je Vorgučić.\nNovinar i direktor Medija centra u Čaglavici Budimir Ničić je kazao da rezultati jesu poražavajući, kada je u pitanju društveno politička situacija na Kosovu, ali da nisu iznenađujući. Čudi ga, kako je rekao, što su rekacije političara izostale.\n“Vi ste ovo istraživanje predstavili pre nedelju dana u Severnoj Mitrovici i ja apsolutno nisam čuo nikakvu reakciju, posebno od političara kojih se ovo jako tiče i koji su u neku ruku najodgovorniji što se nalazimo u ovakvom stanju u kakvom se nalazimo”, kazao je Ničić.\n“Svaki četvrti Srbin slobodan da izrazi svoje mišljenje“\nIsak Vorgučić kaže da ga je naročito pogodila nesloboda izražavanja, pri čemu je, ako se podatak iz analize čita drugačije, tek svaki četvrti Srbin na Kosovu slobodan da izrazi svoje mišljenje.\n„Situacija u Beogradu se često reflektuje na Srbe na Kosovu, u Beogradu imamo stanje da je, praktično, jednopartijski sistem i da ljudi nisu slobodni da izražavaju svoje mišljenje, da mediji nisu slobodni. Kosovski Srbi imaju tu sreću da imaju nekoliko nezavisnih medija, produkcije i portale koje mogu da prate, tako da postoji i ta razvijena kultura praćenja nezavisnih medija“, kazao je Vorgučić.\nKada su mediji u pitanju, blizu polovine ispitanika (46,9%) smatra da nezavisni stavovi i kritičko mišljenje nisu dovoljno zastupljeni u medijima na Kosovu. Za Budimira Ničića je podatak iznenađujuće pozitivan, s obzirom na to u kakvim uslovima radi većina srpskih medija.\n“Ovde je zakazao međunarodni faktor, pre svega, jer se manje sredstava izdvaja za srpske medije. A znamo da srpski mediji ne mogu da opstanu na drugi način”, podsetio je Ničić.\nIstraživanje „Analiza trendova 2019: Stavovi srpske zajednice na Kosovu“ urađeno je uz podršku Kosovske fondacije za otvoreno društvo (KFOS) i u celosti je dostupno na sajtu NVO „Aktiv“. Takođe, ovaj izveštaj će do kraja godine biti prezentovan i u Beogradu.


Muškarce najviše privlače žene koje OVAKO FLERTUJU! – Ženski kutak\nAko je žena ta koja je započela neverbalni flert, ona pokazuje samopouzdanje koje muškarce neverovatno privlači.\nDoktorka Monika Mur sa Univerziteta Vebster kaže da je način na koji flertujemo odlučujuća tačka. Kaže da neverbalni znakovi igraju veliku ulogu kod flertovanja. Ako se nalazimo u prostoriji punoj ljudi (npr. u kafiću ili klubu) i u daljini otkrijemo muškarca koji nam se sviđa, flert počinje kontaktom očima.\nNaučnici sa Univerziteta Baknel proučavali su za potrebe istraživanja teme razgovora i način ponašanja žena kod flertovanja. Rezultati su pokazali da su žene koje su bile jako direktne, aktivno su prilazile muškarcima, rekle im da su zainteresovane ili su tražile kratak telesni kontakt, imale puno više uspeha od drugih.\nNaravno da je to lepo ako vam pomaže najbolja prijateljica, ali zapravo nije potrebno – barem kad je reč o šansama za uspešno flertovanje. Jedan profesor objašnjava taj problem na sledeći način: „Ako vas je dve, muškarcu je teže otkriti radi li se kod razgovora o flertu ili ne.“ Međutim, ako razgovarate „jedan na jedan“, znakovi su jasniji ako neko pokazuje zanimanje.\nKontakt očima je izuzetno važan kod flertovanja. Signalizuje drugoj osobi da ste zainteresovani i gradi intimnu povezanost. Sigurno vam je poznat osećaj leptirića u stomaku ili potreba za smejanjem ako vam neko namerno dugo bulji u oči. Taj efekat pomaže kod flertovanja tako da budi zanimanje kod muškarca. Rezultati jednog istraživanja pokazali su čak da ljudi koji se dva minuta neprekidno gledaju u oči razvijaju „strastvene osećaje“.\nMuškarac rođen u ovom znaku po prirodi je nezavisan. Zato se i protivi čvrstim i dugim...\nIdeja da je za dobar i dugotrajan brak potrebna samo ljubav je zamka. U većini slučajeva...\nŽene znaju sve. Imaju toliko snažnu intuiciju da mogu registrovati svaku laž. Muškarci ne razumeju uvek...\nKada doživite ovakvu LJUBAV, vaš život će postati bolji od bajke\nDve stvari su ključne za pronalazak prave ljubavi! Kada ovakvu ljubav doživite, znaćete da je to...\nRazumevanje problema može vam pomoći da prebrodite bolan raskid ili čak pomogne da se pomirite sa...


Krivokapić sa Varhejijem o kovidu i evropskim integracijama\nTanjug 4. maja 2021. 22:09\nPODGORICA – Predsednik Vlade Crne Gore Zdravko Krivokapić sastao se danas u Podgorici sa komesarom za proširenje i susedsku politiku EU Oliverom Varhejijem, kojem je preneo zahvalnost Crne Gore Evropskoj uniji na pomoći u borbi protiv pandemije korona virusa i posvećenost te zemlje pridruživanju Uniji.\nPremijer Krivokapić zahvalio je EU na nesebičnoj podršci koju pruža Crnoj Gori u borbi protiv COVID-19 i poručio da Crna Gora ostaje posvećena reformama na putu ka EU, saopšteno je iz kabineta predsednika Vlade Crne Gore.\n„Evropske vrednosti treba da budu mera crnogorskog društva“, naglasio je Krivokapić.\nPremijer je istakao da se Vlada zalaže da Crna Gora bude država socijalne pravde i građansko društvo, koje teži ekonomskoj stabilnosti i finansijskoj održivosti.\nEvropski komesar za proširenje istakao je značaj nove metododlogije pregovora, poručivši da EU očekuje od Crne Gore napredak u oblasti vladavine prava, koja će, kako je naglasio, „biti u posebnom fokusu evropskih partnera“.\nNa sastanku je pored zdravstvene situacije, razgovarano i o kineskom kreditu, kao i o tužilačkim zakonima.\nVarheji je izrazio zahvalnost Vladi na preduzetim koracima i naporima, u cilju pribavljanja i usaglašavanja mišljenja sa Venecijanskom komisijom, navodi se u saopšstenju.\nU Crnu Goru je stigao kontingent od 2.340 Pfizer-BioNTeć vakcina od ukupno 42.000, koje finansira Evropska unija i koje se dopremaju uz podršku Austrije, podsećaju iz Krivokapićevog kabineta.


BalkanMagazin :: Dijalog muzičkih talenata\nDijalog muzičkih talenata\nponedeljak, 16. jul 2018 07:47\nGeri Lukas na drugoj večeri „Boljšoj“ festivala, uz podršku „Gaspromnjefta“. Potom usledio „Dijalog talenata“, u okviru kojeg su se publici predstavile mlade muzičke nade iz Srbije, Republike Srpske i Rusije.\n(foto: Geri Lukas)\nDruge večeri muzičkog festivala „Boljšoj“, koji se šestu godinu zaredom održava uz podršku „Gaspromnjefta“ publika je imala priliku da uživa u nastupu čuvenog američkog gitariste Gerija Lukasa, koji je dao muzičku pratnju nemoj ruskoj komediji „Šahovska groznica“ reditelja Vsevolda Pudovkina.\nCilj Boljšoj festivala, koji od osnivanja podržava ruska kompanija „Gaspromnjeft“, jeste promocija mladih talenata iz muzičkih škola i akademija iz Srbije, Republike Srpske i Rusije. Pored toga, kompanija „Gaspromnjeft“ na ovaj način nastoji da pruži podršku jačanju prijateljskih veza Srbije i Rusije.


Crna lala - Aleksandar Dima: knjiga | KorisnaKnjiga.com\nGlavni lik romana je Kornelijus, poštovani uzgajivač lala, čija je jedina svrha u životu da uzgaja retku crnu lalu i tako dobija veličanstvenu nagradu. Međutim, nakon ubistva njegovog bogatog i moćnog kuma, Kornelijus će biti uvučen u smrtonosnu političku intrigu i biće lažno optužen za izdaju. Optužiće ga njegov najljući rival. Osuđen na doživotnu robiju, njegova jedina uteha je Roza, prelepa ćerka namesnika zatvora. Oni zajedno smišljaju plan da uzgajaju crnu lalu u tajnosti...


Oproštaj od Miljana Miljanića\nBEOGRAD - Velika sala Skupštine grada Beograda bila je mala da primi sve ljude iz sveta fudbala koji su došli na komemoraciju povodom smrti legendarnog trenera Crvene zvezde i selektora Jugoslavije Miljana Miljanića. Kompletan tekst\nVaterpolisti se namučili protiv Nemaca\nAJNDHOVEN- Utakmice drugog kola vaterpolo prvenstva Evrope, koje se od 16. do 29. januara održava u holandskom gradu Ajndhovenu, su završene očekivanim pobedama favorita. Kompletan tekst\nRukometaši Srbije nadigrali vicešampiona sveta Dansku\nBEOGRAD - Muška rukometna reprezentacija Srbije savladala je u Beogradu selekciju Danske sa 24:22 (10:12), u drugom kolu A grupe prvenstva Evrope. To je druga pobeda srpskih rukometaša nakon startnog uspeha u nedelju potiv Poljske, pa su obezbedili plasman u narednu rundu takmičenja. Kompletan tekst\nLukić Piksiju: Vrata Marakane uvek su ti otvorena\nBEOGRAD - Predsednik Crvene zvezde Vladan Lukić pozvao je danas legendu kluba Dragana Stojkovića Piksija da dođe na Marakanu jer na taj način želi da pokaže da jučerašnji incident nema nikakve veze sa upravom crveno-belih. Kompletan tekst\nNovak impresivan na startu Australijan opena\nMELBURN - Najbolji svetski teniser Novak Đoković impresivno je započeo ovogodišnji nastup na Otvorenom prvenstvu u Australije pobedom nad Italijanom Paolom Lorencijem sa 3-0 u setovima (6:2, 6:0, 6:0).\nTroicki preskočio Ferera u pet setova\nMELBURN - Srpski teniser Viktor Troicki plasirao se u drugo kolo Australijan opena pošto je danas u prvom kolu, pobedio Španca Huana Karlosa Ferera sa 4:6, 6:7 (3:7), 6:2, 7:6 (7:3), 6:2. Kompletan tekst\nTjeri Anri se izvinio što je opsovao navijača\nAna ekspresno do drugog kola


► NUNS osudio pretnje šabačkim novinarima i medijima\nNezavisno udruženje novinara Srbije (NUNS) osudilo je danas "pretnje i uvrede" koje je na konferenciji za novinare u Šapcu predsednik Plivačkog kluba "Šabaki delfini" Vojislav Mijić uputio uredniku nedeljnika Podrinjske Ivanu Kovačeviću i drugim novinarima lokalnih medija.\nKovačević je rekao za NUNS da se Mijić "razbesneo zbog pitanja o rezultatima tokom 16 godina koliko je bio direktor šabačkog maratona".\n"Umesto da odgovara na pitanja on je pretio da će Podrinjske biti ugašene i da mu više ne smemo ni ime pomenuti u novinama, tvrdio da nisam pozvan na konferenciju i tome slično", rekao je Kovačević.\nMijić je Kovačeviću, između ostalog, rekao da će "jednog dana biti kažnjen" i da će "kada dođu drugi ljudi na vlast u Šapcu njegove novine biti ukinute", navodi se u saopštenju NUNS-a.\nKovačević je kazao da ga Mijićeva "bahatost nije iznenadila" te da poslednjih godina "učestvuje u aktivnostima Srpske napredne stranke (SNS) protiv aktuelne gradske vlasti".\nNUNS navodi da očekuje da Odbor SNS Šapca osudi "skandalozno ponašanje svog simpatizera".\nVojislav Mijić /


Rehn poručuje Srbiji da se kloni BiH - Kozarac.ba\nEvropski komesar za proširenje Olli Rehn kazao je da Srbija neće moći postati članica Evropske unije ukoliko se nastavi petljati u unutrašnju politiku susjedne BiH. Rehn je također pozvao bosanskohercegovačke političare da ne slušaju “glasove koji stižu iz Beograda i Moskve”. U intervju za European Voice, Rehn govori i o budućem odnosu Evropske unije prema BiH ukoliko se situacija ne promijeni.\nOvo upozorenje dolazi nekoliko dana pošto su Olli Rehn i predsjednik Srbije Boris Tadić parafirali Sporazum o stabilizaciji i pridruživanju što predstavlja prvi korak na putu ka članstvu u Evropskoj uniji. U intervjuu za European Voice, Rehn je pak naglasio da je istu poruku uputio i na dan parafiranja Sporazuma (7. novembra) srbijanskom predsjedniku Borisu Tadiću. “Jasno smo stavili do znanja srbijanskim vlastima da od njih očekujemo da se ne petljaju u unutrašnju politiku Bosne i Hercegovine”, kazao je Rehn.\nPažnja javnosti usmjerena je i na još jedan uvjet koji Srbija mora ispuniti prije nego postane punopravna članica Evropske unije. Taj uvjet podrazumijeva realizaciju saradnje sa Haškim tribunalom i hapšenje osumnjičenih za ratne zločine, prvenstveno hapšenje generala Ratka Mladića.\nEvropski komesar za proširenje Olli Rehu u istom intervjuu je naglasio da Bosna i Hercegovina nema još mnogo vremena kada je u pitanju dogovaranje oko reforme policije te ukoliko uskoro ne dođe do značajnih pomaka, Evropska unija će “ozbiljno razmotriti“ svoju politiku prema BiH. U tom slučaju Bosna i Hercegovina mogla bi postati “propala država” sa “propalim vođama”.\nSituacija u BiH bit će tema razgovora na sastanku ministara vanjskih poslova Evropske unije koji je zakazan za 19. novembar. (Sarajevo-x)


Zbrka.com - Ana Nikolić i Mima Karadžić u vezi ? - Zanimljivosti i Jet Set\nGlumac Milutin Mima Karadžić i pop pevačica Ana Nikolić već dva meseca su u strasnoj ljubavnoj vezi. Kako saznaje Press, njihovo prijateljstvo koje je započelo ovog leta u Crnoj Gori pre dva meseca preraslo je u ljubav, a sagovornik Pressa blizak ovom paru tvrdi da atraktivna pevačica nikada nije bila srećnija i zaljubljenija.\n- Ana i Mima su se upoznali ovog leta u Budvi i još tada su neki mediji primetili njihovu bliskost. Međutim, Nikolićeva je u to vreme bila u vezi sa biznismenom Matijom Ćorkovićem. Druženje sa Mimom Ana je nastavila u Beogradu, a vrlo brzo je okončala vezu sa Ćorkovićem. Pre dva meseca Mima i Ana otpočeli su svoju romansu i sve češće su počeli da se pojavljuju u javnosti, doduše, zvanično samo kao prijatelji - navodi sagovornik Pressa koji je insistirao na anonimnosti.\nNaš izvor dodaje da Ana i Mima još uvek ne žele da obelodanjuju ovu vezu, iako su nedavno na očigled nekih javnih ličnosti razmenjivali nežnosti u poznatoj beogradskoj vinoteci.\n- U nekim medijima je osvanulo da će Mima čak angažovati Anu kao glumicu u svojoj novoj seriji. Ipak, da osim drugarskih i poslovnih odnosa postoje i neki intimniji, videlo se nedavno na jednoj promociji vina kada su Ana i Mima razmenjivali nežnosti naočigled brojnih gostiju - zaključuje sagovornik Pressa.\nBora Čorba prodaje čak dve Arene


MEDIJI O MLADIMA RETKO I SENZACIONALISTIČKI - Etar\nMedijski sadržaji za mlade u Srbiji su veoma oskudni i mahom senzacionalistički.\nUmesto analitičkog pristupa, dominira senzacionalističko izveštavanje u kojem se mladi veličaju kao heroji ili su kritikovani i predstavljeni kao lenji i nekulturni, pokazao je izveštaj ”Mladi u medijskom ogledalu 2018” koji je predstavila Krovna organizacija mladih Srbije (KOMS).\nIstraživanje koje je sprovedeno od februara do aprila 2018. pokazalo je da je veoma mali broj tekstova o mladima u dnevnoj štampi (1,9 odsto), u centralnim informativnim televizijskim emisijama (2,9 odsto) i na onlajn portalima (4,6 odsto).\nTakođe, anketa sprovedena u aprilu i maju 2018. u devet gradova u Srbiji, u kojoj su studenti i učenici srednjih škola navodili medije koji se obraćaju mlađoj populaciji, pokazala je da su to uglavnom portali (Vice, Infostud, Buka, Portal Mladi), dok se na listi nisu našle nijedne dnevne novine.\nIstraživanje “Mladi u medijskom ogledalu” sprovodi se drugu godinu za redom, a prema rečima Bobana Stojanovića iz KOMS-a, cilj je da se ispita u kojoj meri su mladi prisutni i na koji način predstavljeni u medijima – štampanim, elektronskim i onlajn medijima.\nIzvor : Srbija info\n“Danas, ja znam da se to zove život”. Mudre reči Čarlija Čaplina koje je poklonio čovečanstvu!


Protesti solidarnosti u Evropi zbog ubistva Afroamerikanca (FOTO/VIDEO) - alo.rs\nPRAVDA ZA FLOJDA Protesti solidarnosti u Evropi zbog ubistva Afroamerikanca (FOTO/VIDEO)\nAUTOR: Alo.rs/Agencije/N.A. DATUM I VREME: 31.05.2020. 18:22\nViše stotina ljudi protestovalo je danas u Londonu i Berlinu\nDžordžija, Foto: EPA\n— 𝔞𝔫𝔤𝔢𝔩 #BLACKLIVESMATTER (@bratzprint) May 31, 2020\nNekoliko stotina demonstranata protestovalo je danas ispred zgrade američke Ambasade u Berlinu noseći transparente na kojima je pisalo "Pravda za Džordža Flojda", "Prestanite da nas ubijate" i "Ko je sledeći?".\nFlojd je umro u bolnici nakon što mu je beli policajac prilikom privođenja stavio koleno na vrat iako se on više puta požalio da ne može da diše.\nSmrt Flojda izazvala je lavinu protesta širom SAD i na videlo je izašao bes javnosti zbog rasističkih predrasuda koji vladaju američkim krivičnim pravosudnim sistemom.\nProtesti su prerasli u nasilne u mnogim delovima SAD gde su demonstranti palili vozila, razbijali izloge i prodavnice, policijske i benzinske stanice, blokirali saobraćaj, a policija je odgovorila suzavcem i gumenim mecima.


Naslovna Kultura Pozorište Najposećenije „Pozorišno proleće“ do sada\nOd Maje Kuljić, zadužene za odnose sa javnošću u Kulturnom centru Bačka Palanka, saznali smo novosti iz te ustanove.\n– Šesto „Pozorišno proleće“ u organizaciji Kulturnog centra prošlo je iznad svih naših očekivanja. Pripremili smo osam predstava, četiri za odrasle i četiri za decu. Ovogodišnja manifestacija se pokazala kao najposećenija od svih „Proleća“ do sada. Prvih sedam predstava su igrane pred punom salom (na nekim su gledaoci i stajali sa strane), jedino kod ove poslednje je sala bila popunjena do tri četvrtine kapaciteta.\n– Raduje ovolika posećenost, pogotovo ako imamo u vidu da su dvež predstave bile sa ozbiljnijom, nesvakidašnjom tematikom, dok su ostale bile komedije. Dečije predstave su po tradiciji bile dobro posećene, sa popunjenom salom. Dobar potez je bio i puštanje u prodaju pretplatnih karata za predstave namenjene odraslim, za našu najverniju publiku, a kupljeno je pedesetak sezonskih karata, a na osnovu ovog iskustva, nastavićemo sa ovom praksom. Stvorena je jedna pozorišna publika, koja je verna i ne smeta joj što je predstava neobična, kao što je bila ona kruševačkog pozorišta „Svaki put kao da je prvi“ gde je priča tekla uz neki nesvakidašnji scenski pokret.\n– Svi glumci iz raznih gradova su pohvalili našu publiku kao kulturnu, nije bilo zvonjave telefona, ustajanja i šetanja tokom predstave. Posebno je pohvalno, što su svi osetili interakciju sa publikom, što je za glumce zuzetno važno.\n– Izdvojila bih predstavu „Lovci na miraz“ produkcije „Prizor“ iz Beograda, u kojoj glumi Ivan Bekjarev, a njegovo ime je privuklo publiku. Priča je jedna lagana komedija, a naš poznati glumac je dominirao u predstavi i publika se, baš onako od srca smejala.\n– Ostale trupe su odradile predstvo najbolje što znaju i sve je to diglo nivo same manifestacije. Od dečijih predstava najviše se dopao igrokaz „Cvrčak i mrav“ teatra „Dodir“ iz Beograda, priča sa jednom lepom poukom, živopisnom scenografijom, a kod nje smo imali i najveću posetu, 230 gledalaca.\n– Danas, 15. aprila u Galeriji KC u 19 časova biće otvorena izložba crteža „Enterijeri“ Tamare Žderić iz Beograda, mlade umetnice koja je trenutno na doktorskim studijama, a do sada je priredila 39 samostalnih izložbi, širom zemlje, ali i u inostranstvu.\nPrethodni tekstTreći u Vojvodini\nSledeći tekstPokloničko putovanje u manastir Ćelije


Šifra artikla: DA1923-600\nOtkrij do sada neviđenu senzaciju komfora u Nike Air Max 2021 ženskim patikama.\nInovativna Air-sole vazdušna jedinica, u kombinaciji sa penastim srednjim đonom, pruža tvojim stopalima osećaj maksimalne udobnosti, bez obzira na distancu koju prelaziš u toku jednog dana. Gornjište ovih patika upotpunjeno je bojama i detaljima koji celokupnom izgledu dodaju jedinstven i prepoznatljiv stil, a tebi priliku da svoj outfit podigneš na sledeći nivo. Napravljeno je od izdržljivog tekstila koji u svom sastavu sadrži najmanje 20% recikliranih materijala. Ojačan sistem pertlanja, zajedno sa petljama za povlačenje smeštenim na jezičku i peti, olakšava i skraćuje proces obuvanja. Navuci svoj par, zapertlaj i posmatraj kako sledeća generacija vazduha osvaja urbane gradske ulice.


Omogućeno elektronsko podnošenje zahtjeva - Portal Drina Press\n10. decembra 2020. Službe\nPoreska uprava Republike Srpske pustila je u funkciju novu uslugu e-Zahtjevi koja omogućava poreskim obveznicima da ubuduće elektronskim putem podnose zahtjeve slanjem obrasca na elektronske adrese nadležnih područnih centara Poreske uprave RS, bez potrebe odlaska na šaltere Uprave.\nElektronski zahtjevi se mogu podnijeti za izdavanje uvjerenja, povrate poreza, preknjižavanje, zahtjeve za izdavanje poreskih kartica i sve druge vrste zahtjeva.\nKako se navodi u saopštenju Poreske uprave, ovo je posebno važno u uslovima aktuelne pandemije korona virusa.\nObveznik treba da preuzme obrazac željenog zahtjeva sa internet stranice Poreske uprave poreskaupravars.org iz rubrike e-Zahtjevi koja se nalazi na vrhu stranice, u okviru koje će obaviti sve potrebne radnje na podnošenju zahtjeva. Nakon preuzimanja i popunjavanja, poreski obveznik zahtjev dostavlja nadležnom područnim centru Poreske uprave Republike Srpske kojem teritorijalno pripada, a koje se nalaze u pomenutoj rubrici e-Zahtjevi u prozorčiću Popuni obrazac.\nZahtjeve je moguće dostaviti i u formi elektronskog dokumenta potpisanog certifikatom za elektronski potpis izdatim od strane Poreske uprave Republike Srpske kod uvođenja elektronskog podnošenja poreskih prijava kao i kvalifikovanim elektronskim potpisom izdatim od strane drugih certifikacionih tijela. Uputstvo za imenovanje elektronskih dokumenata i uputstva za potpisivanje dokumenata korišćenjem elektronskog potpisa objavljena su u okviru rubrike e-Zahtjevi, navodi se u saopštenju.\nNakon slanja zahtjeva obveznik će dobiti obavještenje da je zahtjev primljen a jedina njegova obaveza će biti da lično dođe u Poresku upravu kako bi preuzeo traženi dokument.\nZa podršku održivom biznisu u Srebrenici 30.000 KM


Преминула Смиља Аврамов - Јадовно 1941. - КУЛТУРА СЈЕЋАЊА\nObjavljeno: 3 oktobra, 2018\nPreminula Smilja Avramov\nSmilja Avramov, poznati stručnjak za međunarodno pravo, preminula je juče u 101. godini u svom stanu u Beogradu.\nProfesorka je, kako je saopšteno iz Udruženja “Oganj”, bila njihov dugogodišnji član, a u februaru je povodom njenog 100. rođendana upriličena svečana Akademija na Pravnom fakultetu Univerziteta u Beogradu.\nSmilja Avramov je rođena 15. februara 1918. godine u Pakracu, gimnaziju je završila u Sušaku 1936. a obrazovanje u Beču prekinuo je Drugi svetski rat tokom koga je ubijeno 11 članova njene porodice u logoru Jasenovac. Ovaj genocid, koji joj je desetkovao porodicu, ostaviće neizbrisiv trag i uticati na to da zločin genocida postane jedna od centralnih tema njenog naučnog opusa, a ona jedan od vodećih svetskih stručnjaka za problematiku genocida.\nPravni fakultet završila je u Zagrebu 1947, doktorirala je na Pravnom fakultetu u Beogradu 1950. godine, a stručno se usavršavala u Londonu i u SAD, na univerzitetima Harvard i Kolumbija.\nOd 1973. godine do odlaska u penziju 1985, bila je šef Katedre za međunarodno pravo i međunarodne odnose. Predavala je po pozivu i na brojnim univerzitetima u Evropi, Aziji i Americi, a od 1980. do 1982. i predsednica svetskog Udruženja za međunarodno pravo.\nTokom 1991. i 1992. godine, kao stručni konsultant predsednika Republike Srbije Slobodana Miloševića, učestvovala je na međunarodnim konferencijama vezanim za raspad SFRJ. Kasnije će biti jedan od osnivača Odbora za zaštitu Srba od Haškog tribunala, formiranog 1996. godine.\nIz braka sa Dušanom Avramovim, visokim državnim funkcionerom bivše SFRJ, bankarom i diplomatom, profesorka Avramov ima dve ćerke, Draganu i Radmilu, kao i unuke i praunuke.\nMesto i vreme sahrane biće naknadno saopšteni.


FoNet portal :: Pretraga / tagId=31475\nTag: obeležavanje, Pogodaka: 20\nSAJ obeležio jubilej\nSpecijalna antiteroristička jedinica (SAJ) i dalje će biti jedan od stubova bezbednosti Srbije, a naši pripadnici uvek spremni da brzo reaguju i u potpunosti izvrše zadatke koje nam postavlja državno rukovodstvo na čelu sa predsendikom Aleksandrom Vučićem, poručio je danas komandant SAJ Spasoje Vulević.\nBerlinski Jevreji pripremaju se za obeležavanje praznika Hanuke.\nU Napulju je obeležena godišnjica smrti slavnog fudbalera Dijega Maradone.\nSrpska akademija nauke i umetnosti obeležila je danas svoj dan i 180 godina te kuće, a predsednik SANU Vladimir Kostić ocenio je da uloga nacionalnih akademija u vreme koje se karakteriše krizom elita i krizom ekperata, nije premeštena u prostor efemernosti ili suvišnosti.\nDRUŠTVO - počasni marš američke vojske u čast stogodišnjice groba Nepoznatog vojnika, na nacionalnom groblju Arlington\nU Londonu je obeležaven Dana primirja u Prvom svetskom ratu.\nU slavu Ataturka\nU Turskoj se obeležava 83 godine od smrti osnivača turske Republike Kemala Ataturka.\nSrpska napredna stranka (SNS) obeležila je danas slavu - Svetu Petku, a funkcioner te partije Vladimir Orlić, koji je bio domaćin slave, poručio je da u politici napednjaka "nema nazad", jer je to smisao njihovog postojanja.


NEDINIĆ VS TPKNEWS: Kodeks novinara prekršen u načinu pisanja, ali to su samo možda preoštre, i ružne reči (VIDEO) | TPKNEWS\n01:00 - 15/08/2020\nNaslovna/VESTI/LOKALNE VESTI/DRUŠTVO/NEDINIĆ VS TPKNEWS: Kodeks novinara prekršen u načinu pisanja, ali to su samo možda preoštre, i ružne reči (VIDEO)\nČlanovi Komisije za žalbe Saveta za štampu su doneli odluku da je portal “TPKNEWS” prekršio Kodeks novinara Srbije, u načinu pisanja u dva, od pet teksta, na koje se predsednik opštine Petrovac na Mlavi, Duško Nedinić žalio, saopštilo je Udruženje novinara Srbije.\nČlanovi Komisije za žalbu Saveta za štampu su većinom glasova doneli odluku da je portal www.tpknews.com u dva teksta prekršio Kodeks novinara Srbije, na osnovu žalbe kojom se UNS-u obratio predsednik opštine Petrovac na Mlavi Duško Nedinić.\nU žalbi se navodi da je “višemesečno iznošenja laži, plasiranja neistine i dovođenje u zabludu” građana opštine Petrovac na Mlavi “kulminiralo” u tekstovima na ovom portalu u kojima je on nazivan “pijanicom” i “prevarantom”, a njegove kolege “fašistima” i “budalama”.\nČlanovi Komisije za žalbe Saveta za štampu bili su saglasni da je u javnom interesu da se piše o temama kojima se bavio portal www.tpknews.com, ali da je kodeks u očiglednoj meri prekršen u načinu pisanja.\nKomentarišući ovaj slučaj Mareš je naveo da „ima razumevanja što se u međusobnom dopisivanju i otpisavanju koriste malo ružne reči, možda preoštre, ali da su to samo reči“.\nČobović je istakao da nije u javnom interesu da u naslovu piše „Nedinić i njegove fašističke budale“ i da je to direktno kršenje novinarskog kodeksa.


Agrarni fond u Bijeljini\nAgrarni fond u Bijeljini završio je isplatu 1,1 milion KM poljoprivrednih podsticaja za prošlu godinu i na prvoj narednoj sjednici Skupštine grada u planu je usvajanje programa korištenja podsticaja za ovu godinu, saopšteno je iz Gradske uprave.\nPosljednja tranša podsticaja od 300.000 KM raspoređena je za podršku stočarima, uzgoj teladi i prasadi za dalji tov, vlastiti uzgoj junica i priplodnih ovaca, za plasteničku proizvodnju, navodnjavanje, organizovani otkup voća i povrća i za interventni otkup u stočarstvu.\nGradonačelnik Bijeljine Mićo Mićić ističe da će, nakon završetka krize izazvane trenutnom epidemijom, obezbjeđivanje dovoljne količine hrane biti jedan od najvažnijih ciljeva koje Republika Srpska mora sebi da postavi.\n"Svjedoci smo da se sada zatvaraju granice za ljude i određenu robu, a za nekoliko mjeseci može se dogoditi da budu zatvorene i za promet hrane. Zato moramo imati hranu za svoje potrebe, da bismo spremno prevazišli posljedice epidemije virusa korona u Srpskoj", rekao je Mićić.\nU saopštenju se navodi da poljoprivredni podsticaji treba da olakšaju proljetnu sjetvu domaćim poljoprivrednicima.\nOsim isplate podsticaja, Gradska uprava je s tim ciljem odobrila rad poljoprivrednih apoteka i prodavnica traktorskih dijelova i u ovom vanrednim uslovima.\nDa bi bili smanjeni nepotrebni kontakti, poljoprivrednicima će biti omogućeno da se na 15 punktova u seoskim mjesnim zajednicama prijave za dobijanje regresiranog goriva koje obezbjeđuje Vlada Republike Srpske.\nBijeljina Agrarni fond podsticaji\nNajveći podsticaji u posljednjih desetak godina\nPodsticaji za zapošljavanje u Doboju\nKaća Grujić tokom epidemije poštuje sve mjere opreza u prodavnici, čak i u automobilu\n4013 glasova 74%


Osiguranje, programi za decu\nSvi ćemo se složiti da je roditeljstvo jedinstven dar i da su deca naše najveće bogatstvo.\nSvi ćemo se složiti da je roditeljstvo jedinstven dar i da su deca naše najveće bogatstvo. Isto tako svi ćemo se složiti i da je roditeljstvo jedinstvena obaveza i da niko ne može predvideti kakva će biti budućnost naše dece. Ono što svi želimo je da uradimo najviše za svoju decu i da im osiguramo što bolju perspektivu u budućnosti.\nOSIGURANJE ZA LEPŠU BUDUĆNOST\nUpravo za sve brižne i odgovorne roditelje postoje u osiguranju i programi za decu! Od samog rođenja deteta otvara se mogućnost da kroz ovakve programe osiguramo sredstva koja će našoj deci obezbediti ono što je po nama najvažnije za njih, jednog dana kada postanu punoletni ili kada samostalno nastave da grade vlastiti prosperitet, a sve opet u skladu sa Vašim mogućnostima. Bilo da razmišljate o kvalitetnom obrazovanju, o kupovini stana ili nekog drugog dobra za dete, o osamostaljenju ili venčanju Vašeg deteta, ovo je idealan način da mu planski upravo to i obezbedite. Uz ovo možete da pokrijete i neke dodatne rizike o kojima kao roditelji nerado razmišljamo, ali su ipak deo odrastanja naše dece, poput razika nezgode odnosno troškova bolničkog lečenja istih.\nI da ne bude zabune, programe za decu mogu ugovoriti i bake i deke, i staratelji, i prijatelji, i svi oni koji žele da pomognu u stvaranju bolje budućnosti jednog deteta!\nUkoliko imate bilo kakvih dodatnih pitanja ili nejasnoća kontaktirajte nas na telefon +381614141001 ili na e-mail zivot@osiguranjeinternetom.com i biće nam zadovoljstvo da Vam budemo na usluzi.


Pored ostalih obaveza i konkretna zaduženja za gradske većnike | Pirot vesti\nPočetna/Lokalna samouprava/Pored ostalih obaveza i konkretna zaduženja za gradske većnike\nPo prirodi stvari članovi Gradskog veća su u obavezi da odlično poznaju gradsku problematiku, a da najpodrobnije prouče one teme koje se razmatraju na sednicama Veća, kako bi se donela valjana i najbolja odluka o tim pitanjima. Na prvoj sednici Gradskog veća, koja je juče održana, saopšten je i najuži delokrug rada većnika.\nNa samom početku jučerašnje, prve radne, sednice Gradskog veća u novom sazivu gradonačelnik Pirota i predsednik Veća, Vladan Vasić, upoznao je, u najkraćem, novinare za koje su oblasti zaduženi članovi veća.\nAleksandar Ćirić, član Veća, obavljaće poslove šefa Kabineta gradonačelnika, a zadužen je i za pitanja iz oblasti privrede, investicija i infrastrukture, Sreten Savov će i dalje biti zadužen za delokrug vanrednih situacija, Bojan Ranđelović je zadužen za vanprivredu, zdravstvo, verske zajednice, kulturu, zanatstvo, ugostiteljstvo, uslužne delatnosti i turizam. Dejan Ranđelović zadužen je za rad mesnih zajednica i pitanja iz oblasti saobraćaja, Mimica Kostić Đorđević za poljoprivredu, Ivana Stamenović za socijalnu politiku, sport i fizičku kulturu, Lalka Ćirić za saradnju sa organizacijama i udruženjima u oblasti humanitarnog rada i pomoći osetljivim grupama, Bratislav Rašić za oblast poljoprivrede i vanredne situacije i Slobodan Petrović za poslove na očuvanju tradicije boraca i demografsku i populacionu politiku.\nJEFTINIJI OD OSTALIH: Veliko otvaranje novog MARMIL…\nPiroćanac Saša Panić, majstor izraelske veštine "krav maga".…\ngradsko veće istaknuto većnici zaduzenja većnika\nPirotskoj peglanoj kobasici “Boemskoj potkovici”i “Midžorskoj poludivljoj” – ŽIG ČUVARKUĆA Privredne komore Srbije\nMlade i talentovane Piroćanke predstavljaće Pirot na takmičenju “Srbija u ritmu Evrope”


NOVA, EVROPSKA DIREKTIVA U OBLASTI JAVNIH NABAVKI PREDVIĐA POJEDNOSTAVLJIVANJE PROCEDURA, MANJU ADMINISTRACIJU, POVEĆANJE EFIKASNOSTI I KONTROLE, ALI I UVOĐENJE ELEKTRONSKIH NABAVKI\nKako je Tanjugu kazao direktor Agencije za javne nabavke Slovenije Sašo Matas, koji je bio i član tima za rad na Direktivama, jedna od najvažnijih novina je jačanje regulatornog tela, povećanje monitoringa, a samim tim i izraženija borba protiv korupcije.\nOn je kazao da je bilo dosta sporenja prilikom izrade ovog dokumenta, posebno u domenu uvođenja elektronskog sistema javnih nabavki.\nKada je reč o efektima Direktive na Srbiju, Matas je naveo da će verovatno doći do novih postupaka, a prvi put je u tolikoj meri istaknuta borba protiv korupcije.\nOsim toga, Direktive će doprineti povećanju ekonomičnosti javne potrošnje, ali će omogućiti ponuđaču da bolje koriste javne nabavke za podršku društvenim ciljevima.\nMatas je kazao da su, takođe, novi elementi Direktive sprečavanje konflikta interesa, ali i nove vrste postupaka - konkurentni postupak sa pregovaranjem i partnerstvo za inovacije.\nDirektor Uprave za javne nabavke Predrag Jovanović je kazao da javne nabavke u evropskim zemljama čine 18 odsto BDP i predstavljaju važan instrument za ostvarivanje strateških ciljeva iz dokumenta "Evropa 2020", u domenu stvaranje povoljnog poslovnog okruženja, podsticanja inovacija, ekološkog razvoja, ali i instrument za razvoj unutrašnjeg tržišta, jačanje malih i srednjih preduzeća, podsticanje zapošljavanja i kvaliteta usluga javnog sektora.\nDirektive, prema njegovim rečima, unose nekoliko novina, među kojima su pojednostavljivanje procedura i manja administracija, sa kojom ide povećanje efikasnosti i kontrola kako povećana fleksibilnost ne bi stvarala nove mogućnosti za neregularnosti.\n''Predviđa se stvaranje korupcijske mape ili sistem crvenih zastavica, koje bi označavale tačke u postupku javnih nabavki gde je rizik od pojave neregularnosti najveći, kao i da se osmisle mehanizmi za prevenciju i rano otkrivanje neregularnosti, da se uspostavi efikasan kontroli mehanizam i institucije tako da onaj ko obavlja praćenje i kontrolu može da efikasno obavesti nadležne organe o neregularnostima'', istakao je Jovanović.\nOn je naglasio da izmene Zakona o javnim nabavkama treba da obuhvate i rešenja koja donose Direktive kako bi što efikasnije doprineli realizaciji ovih ciljeva.\nOvo je stav i koji je preneo šef evropskih integracija pri Delegaciji EU u Srbiji Frek Janmat, koji je kazao da bi nova vlada trebalo da sačeka sa slanjem novog zakona Skupštini, kako bi se konačan oblik Direktive implementirao u taj zakon.\nJanmat je podsetio da će javne nabavke biti značajan segment pregovora u pristupu Srbije EU.\nOn je kazao da je Srbiji bolje da se fokusira na primenu Strategije o javnim nabavkama, koja je usvojena prošle godine, što bi doprinelo jačanju interne revizije, Državne revizorske institucije, veće uloge komisije za zaštitu prava, ali i da se ispita smanjenje broja ponuđača po konkursu, kao i da pristup javnim nabavkama bude manje restriktivan.\nPotpredsednik Privredne komore Srbije Slobodan Samardžić je kazao da česte izmene i dopune zakona ne doprinose stabilnosti poslovanja, posebno u oblasti javnih nabavki, što za posledicu ima korupciju\nOn je podsetio da je vrednost javnih nabavki u 2011. godini bila 293 milijarde dinara, a 2010. godine oko 273 milijarde dinara što je oko 10 odsto BDP i ukazuje na veliki značaj ovog zakona za privredu.\nOsim toga, kako je naveo, od osam ponuđača koji su se javljali na tender 2003. godine, u 2010. godini ta cifra iznosi 2,3 ponuđača, odnosno 3,2 u prvom polugodištu 2011. godine.


Kongresmeni otkazali poslušnost šefu - Slobodan Pavlović - Peščanik - Dev\nVišenedeljna, najozbiljnija budžetska kriza u istoriji SAD ulazi u krajnje neizvesnu završnicu, odstupajući čak i od dosadašnjeg „iznuđenog scenarija“ koji je do preksinoć figurirao kao izrazito nepovoljna – ali i, objektivno, jedina moguća varijanta za željeni rasplet. Kongresmen Džon Bejner iz Ohaja, vođa republikanaca, dominantnih u Predstavničkom domu, nije, međutim, uspeo u četvrtak, do kasno uveče, da među svojim partijskim sledbenicima u tom domu pripremi glasačku većinu za zakonski predlog čija je suština da se obezbedi prevremeno, šestomesečno rešenje za pristiglu fiskalnu blokadu.\nIdeja vodilja te inicijative bila je kombinacija da se ova politički eksplozivna tema vrati u javnost početkom sledeće godine. Konkretno: kad bude počela da se zahuktava kampanja za novembarske izbore – i time ugroze kako Obamine šanse za još jedan mandata u Beloj kući, tako i perspektiva njegove Demokratske partije da održi svoju sadašnju solidnu većinu u Senatu. Što se cifara tiče, Bejnerov plan predvideo je da se u predloženom periodu poveća za nekih 900 milijardi dolara dozvoljeni nivo maksimalnog zaduživanja SAD (dosad se već stiglo do 14.300 milijardi). Kao i da se, istovremeno, administrativno obezbedi u istom iznosu smanjenje sadašnjih budžetskih rashoda. S druge strane, potpuno je bila ignorisana Obamina inicijativa za korekciju izuzetno niske osnovice na primanja one kategorije Amerikanaca koji godišnje zarađuju više od četvrt miliona dolara (negde oko jedan procenat stanovništva).\nZa grupu novoizabranih republikanskih kongresmena iz tzv. „pokreta čajanka“, međutim, ni taj predlog nije bio dovoljno radikalan. Njih devedesetak otkazalo je u četvrtak poslušnost svom partijskom šefu u Predstavničkom domu. Bejnera je to nateralo da odustane od najavljenog stavljanja na glasanje tog predloga novog glasanja – i da od juče ujutru nastavi „uvrtanje ruku“ nekoliko desetina svojih najkonzervativnijih partijskih drugova, koji mu u međuvremenu uveliko šalju medijske signale da se blagovremeno okane tog posla.\nSve u svemu, pomenuta republikanska „greška u koracima“ već je u startu ugrozila njihovu strategiju, koju su Obama i njegova demokratska većina u Senatu odmah odbili kao moguće rešenje za izlaz iz ove dramatične situacije. Predsednikova stranka u ovom kongresnom domu, inače, već je pripremila svoj kontrazakon, kao odgovor na Bejnerov napad iz Predstavničkog doma, ali je sad za dalje sve neizvesno imajući u vidu haos do kojeg je u međuvremenu došlo u taboru republikanaca. Ustav traži obaveznu, apsolutnu saglasnost dva kongresna doma u formulacijama svakog zakonskog predloga, koji se posle toga šalje predsedniku na konačnu verifikaciju. Pitanje je kako će to dalje ići u tekućem vašingtonskom cajtnotu – imajući u vidu koliko je posla potrebno obaviti, koliko sve to ide sporo i komplikovano, a kako se brzo približava 2. avgust kao dan kad jedinoj preostaloj globalnoj velesili preti da padne zastavica na satu fiskalne likvidnosti.\nŠto se ovog poslednjeg tiče, Dau Džons indeks na Njujorškoj berzi pao je već ove nedelje za 550 poena, ali to je samo jedno od ozbiljnih upozorenja koje je upućeno iz Volstrita nadležnima u Vašingtonu. „Posledice produžavanja blokade daljeg zaduživanja SAD mogle bi da budu krajnje ozbiljne“, konstatovano je tim povodom u zajedničkom pismu izvršnih direktora ovdašnjih vodećih, uz pominjanje „već dovedenog u pitanje poslovnog poverenja stranih partnera, urušavanje pojedinih ekonomskih sektora i sve izvesnijeg pad finansijskog tržišta globalnih razmera“.\nBankari od ugleda (i ogromnog kapitala) zatražili su tim povodom od predsednika Obame, senatora Rida i kongresmena Bejnera neodložne, konstruktivne i konkretne korake“ kojima bi se SAD vratile na siguran fiskalni teren. „Naš ekonomski oporavak i pre ove krize bio je nedovoljan, nestabilan i neizvestan. Neispunjavanje dužničkih obaveza i snižavanje rejtinga predstavljalo bi stravičan udarac poverenju investitora. Došlo bi do povećanja svih kamatnih stopa, pala bi vrednost dolara, poremetilo bi se tržište kapitala i obveznica i time dramatično pogoršala situacija u kojoj se nalazi ekonomija SAD“, navodi se u otvorenom pismu šefova JP Morgana, Goldmana Saksa, Sitigrupa i ostalih ovdašnjih finansijskih giganata.\nU ime kolega iz Evropske unije, nemački ministar finansija Volfgang Šojble poslao je, u četvrtak, istovetnu poruku američkom predsedniku i liderima Predstavničkog doma i Senata. Nemački dopisnici iz Vašingtona uveravaju nas da je takvu jednu poruku doneo Obami, posle posete Berlinu, još pre par nedelja i ovdašnji ministar finansija Timoti Gajtner.\nSlobodan Pavlović, Danas, 29.07.2011.


B92 - Izbori 2012 - Dačić: Ovo je vlada za budućnost\nčetvrtak 26.07.2012 | 17:51 -> 22:58\nDačić: Ovo je vlada za budućnost\nBeograd -- Mandatar Ivica Dačić istakao u ekspozeu da će osnovni cilj nove vlade biti da ojača temelj Srbije i da u ostvarenju tog cilja okupi i objedini najumnije ljude.\nDačić je na početku naveo da će njegov ekspoze biti kratak. On je poručio da će Srbiji, zemlji izneverenih očekivanja i propuštenih prilika i njenim građanima koji su u teškoj apatiji, pokušati da obezbedi bolju budućnost.\n"Skinućemo veo tajne s ubistva novinara"\nDačić je istakao da podržava inicijativu za donošenje zakona o transparentnosti vlasništva u medijima. "Ja ne krijem da sam premijer i šta radim. Nisam još, ali biću, daće bog. Ja ne krijem ono što radimo. Mi ćemo biti članovi vlade i očekujem da se oni koji o tome pišu, takođe ne kriju, tako će se ispitati i poslednja promena vlasništva u Politici", rekao je on. Dačić je obećao i da će nova vlada skinuti veo tajne sa slučajeva ubistava novinara. "Sloboda govora i pravo na istinu biće postulat ove vlade, zato ne sme biti tajni o istragama koje se vode o nerešenim ubistvima novinara. Pozivam novinarska udruženja da skrenu uvid u činjenice i iz istraga i u postupcima koje se vode", naglasio je on. Dačić je najavio i da će se ispitati koliko je novca javnih preduzeća poklonjenoi na reklamne kampanje u medijima i da li je tako novcem građana sticana naklonost medija političkim strukturama kojima pripadaju direktori tih preduzeća.\n"Želim da radim na budućnosti naše zemlje i našeg naroda, ne želim da se bavim podelama, ni aktulenim, ni onim od pre 20 godina, niti rascepima u vreme komunizma, niti podelama na partizane i četnike, starosesdeoce i došljake. Ne zanimaju me dinastijske podele, niti one po verskoj i nacionalnoj pripadnosti. Želim da izgradimo integralnu viziju budućnosti Srbije i vladu okrenutu budućnosti a ne prošlosti. Imamo snagu za ozbiljan preprod ", rekao je Dačić.\nOn je potom detaljnije počeo da iznosi, kako je rekao, "srpski san koji želi da dosanja", navodeći da je oko budućnosti Srbije potreban čvrst koncensus svih, ne samo političara na vlasti, nego i opozcije i celokupnog srpskog društva.\nKao prvu stvar je istako borbu protiv bele kuge i ozbiljan rad na podizanju nataliteta.\nZatim je počeo da iznosi program koji bi trebalo da pomogne da se reši teška ekonomska kriza, u kojoj se država i njeni građani nalaze i da se reši ozbiljan problem siromaštva i niskog standarda.\n"Prioritet nove vlade je ekonomski oporavak zemlje. Svi ostali ključni ciljevi ove vlade, kao što su evropska budućnost Srbije, rešavanje pitanja Kosova, regionalna saradnja, borba protiv kriminala i korupcije, školstvo, zdravstvo i drugi zavisiće od toga da li smo sposobni da obezbedimo ekonomski opstanak naše zemlje", rekao je Dačić.\nOn je rekao da će kao premijer formirati Nacionalni savet za ekonomski oporavak, koji će okupiti najsposobnije, najstručnije i najuspešnije ljude koje Srbija ima u oblasti privrede i finansija.\nZatražio je ekonomski i socijalni dijalog između vlade, privrednika i sindikata, ponovio ranije stavove o poslovanju banaka u Srbiji, upitao zašto je dinar na istorijskom minimumu i, između ostalog, najavio da će se nastaviti pregovori sa MMF-om, ali da se neće zamrzavati plate i penzije.\n"Učinićemo sve što možemo da zaustavimo pad nacionalne ekonomije, da obezbedimo njen oporavak i jačanje", kazao je Dačić.\nOn je poručio da je dilema razvoj ili štednje lažno pitanje, jer je Srbiji potrebno i jedno i drugo.\n"Pravo rešenje je u smanjivanju neracionalne potrošnje i povećavanju investicione potrošnje kako bi se podstakao rast i povećalo zapošljavanje. Mi moramo da štedimo na birokratskim i nepotrebnim troškovima kako bi mogli više da ulažemo u razvoj", naveo je Dačić.\nTakođe, naglasio je da nova vlada neće privatizovati javna preduzeća.\nPoslanici Skupštine Srbije, nakon izlaganja mandatara i 30-minutne pauze, započeli su raspravu o izboru nove vlade.\nOn je najavio i da će biti izvršena reforma javnih preduzeća u cilju efikasnijeg poslovanja i unapređenja kvaliteta i konkurentnosti njihovih usluga.\nSledeća stvar u Dačićevom ekspozeu odnosi se na evrointegracije Srbije, a zatim i na Kosovo i Metohiju. On je rekao da je ubrzanje evropskih integracija, uz maksimalne napore za dobijanje datuma za početak pregovora sa EU, cilj nove vlade Srbije.\n"Ova Vlada će sprovesti neophodne sistemske mere i ispuniti kriterijume koje je uspostavio Evropski savet u Kopenhagenu i proces stabilizacije i pridruživanja", poručio je Dačić i dodao da ispunjavanje uslova za prijem Srbije u EU treba smatrati delanjem za opšti civilizacijski napredak naše zemlje.\nMandatar je poručio da Srbija neće priznati nezavisnost Kosova, ali da je potrebno sprovesti sve što je prethodna vlada dogovorila u dijalogu sa Prištinom.\nOn je poručio i da će nova vlada nastaviti da unapređuje ljudska i manjinska prava, a da će Albancima na jugu Srbije ponuditi integraciju u politički i socijalni sistem.\n"Mi želimo da Albancima ponudimo integraciju u politički i socijalni sistem Srbije, a da se protiv kriminala, ekstremizma i terorizma zajednički oštro borimo", rekao je Dačić.\nPrema njegovim rečima, "nijedan građanin Srbije ne sme da bude diskriminisan zbog toga što nije Srbin, ali sa druge strane nijedan Srbin u Srbiji ne sme biti diskriminisan zbog toga što jeste".\nDačič je naglasio da će nova vlada poštovati autonomiju Vojvodine i sarađivati sa pokrajinskim vlastima.\n"Vlada će poštovati dostignuti stepen autonomije AP Vojvodine, na način koji je definisan Ustavom Republike Srbije i Statutom AP Vojvodine", poručio je Dačić i dodao da nema razloga za drugačiju politiku prema Vojvodini, zato što je "to autonomija u Srbiji, a ne protiv Srbije".\n"Pred nama je nova četvorogodišnja utakmica sa problemima i borba za dobrobit svih građana Srbije, a narod je jedini selektor, onaj koji odlučuje da li smo dobri ili ne, da li treba da učestvujemo u timu ili ne", rekao je mandatar.\n"Za ovu Vladu neće biti važno šta i kako će da kaže, nego šta i kako će da uradi. Mi hoćemo da promovišemo rezultat i drugi PR nama nije potreban. Mi nećemo pričati o požarima. Mi ćemo ih gasiti. I učiniti sve da do njih ne dolazi", poručio je Dačić\nPočetak svečane sednice Skupštine Srbije na kojoj se bira nova vlada je kasnio. Sednica je prvo bila zakazana za 15 časova, ali je zbog rasprave o tri zakona - o vladi, ministarstvima i službama bezbednosti, koji su morali da se usvoje pre izbora nove vlade, pomerena za 18.15. Sednica je, zbog proceduralnih razloga, počela u 18.38.\nPre nego što je Dačić izašao za govornicu da predstavi ekspoze, šef poslaničke grupe DS-a Dragoljub Mićunović je po poslovniku prigovorio zašto ekspoze nije podeljen poslanicima na vreme kako bi mogli da se pripreme za rastpavu.\nPovredu poslovnika prijavio je i šef poslanika LDP-a Čedomir Jovanović, koji je između ostalog predložio da se vreme za raspravu poveća sa pet sati predviđenih po poslovniku na 10, što nije prihvaćeno. Fukcionerka SNS-a Jorgovanka Tabaković je od opozicije tražila elementarnu kulturu da se dozvoli da se čuje program i sastav nove vlade.\nPredsednik Skupštine Srbije Nebojša Stefanović najavio je da će nakon što mandatar iznese ekspoze, odrediti pauzu nakon koje će početi raspravao o programu nove vlade.\nNakon što je mandatar Ivica Dačić izložio svoj ekspoze usledila je rasprava o predloženoj novoj Vladi Srbije. Sednici prisustvuju predstavnici diplomatskog kora, verskih zajednica i drugi gosti.\nNakon polaganja zakletve, počinje da teče mandat kabineta Ivice Dačića. Kancelarija Vlade Srbije za saradnju s medijima najavila je da će budući premijer Ivica Dačić sutra preuzeti dužnost od odlažećeg šefa vlade Mirka Cvetkovića ne čekajući formalan izbor nove vlasti.\nKako je navedeno, nakon toga u 13 časova biće održana prva sednica nove Vlade Srbije. Na prvoj sednici trebalo bi da bude izabran sekretar Vlade što je preduslov za rad Sekretarijata, koji priprema neophodna akta za rad izvršne vlasti.


Velimir Petković još na klupi Lisica iz Berlina - SPORTSKI ŽURNAL\nRukomet ›Strane lige\nVelimir Petković još na klupi Lisica iz Berlina\n14 februar, 2018 3\nBanjalučki trener produžio ugovor sa Fikse Berlinom\nFOTO Arhiva Žurnal\nTrener Fiksea Velimir Petković produžio je ugovorom sa klubom iz Berlina do 2020. Sadašnji mu je isticao 30. juna ove godine, a uprava je očigledno zadovoljna rezultatima koje ovaj Banjalučanin ostvaruje tako da je došlo do produžetka saradnje.\nPriliku da vodi ekipu iz nemačke prestonice dobio je sredinom decembra 2016. i to mu je četvrti tim u Bundesligi pošto je vodio Borac i nekoliko nemačkih nižerazrednih ekipa. Veliki trag ostavio je u Veclaru (1998/2004), Gepingenu (2004/2013) i Ajzenahu (2014/16).\n- Direktora Fiksea Boba Haninga poznajem 20 godina i gajimo veliko obostrano poverenje. Kako smo se lako dogovorili oko preuzimanja ekipe i oko nastavka saradnje. Prezadovoljan sam produžetkom ugovora koji donosi sigurnost meni i ekipi pa će nastavak takmičenja biti lakši - izjavio je Petković.\nIstakao je da će ekipi biti teško u nastavku sezone jer je ostao bez dva vrlo važna igrača.\n- Žao mi je što je Petar Nenadić otišao u Vesprem i čeka nas težak period. Naših devet igrača učestvovalo je na nedavno završenom Evropskom prvenstvu što je ostatku ekipe otežavalo treninge. Imali smo nesreću da nam se povredi Paul Druks koji je bio planiran da zameni Nenadića koji je bio alfa i omega ekipe. Sada će na tu poziciju Drago Vuković koji je igrao samo u odbrani, ali sam ga uigravao za napadačke akcije. Druga opcija je da igramo sa tri beka šutera, Stipom Mandalinićem i Markom Kopljarom - naglasio je Petković.\nBorbe za titulu se ne odriču, ali iskusni trener poziva na oprez.\n- Kao trener nikada se ne predajem, ali u ovom trenutku treba biti svestan da će nam biti veoma teško to da ostvarimo jer ekipa koja u januaru ostane bez dva najbolja igrača teško može mnogo toga da napravi u nastavku takmičenja. Biće teško da se uigramo bez njih dvojice i da postignemo vrhunski nivo. Ipak, to je novi izazov za mene i jedino mogu da obećam veliku borbu i da ostanemo u vrhu Bundeslige, a dalje šta bude - rekao je Petković.\nLino Červar na klupi Zagreba\nArsenić u Aiku dve godine\nLjubitelj rukometa · 14 februar, 2018 16:27\nBi on trebao da preuzme reprezentaciju. Godinama je u najjacoj ligi. Trenirao je dobre klubove, koji su uvek igrali lep rukomet.\nFenix · 15 februar, 2018 02:21\nSamo napred Petko,vidimo se na klupi jednog dana.Necu obrukati Borcevu skolu.Bice jos ugovora!! Pozdrav iz B.W\nRambo · 17 februar, 2018 04:00\nPetka na klupu naše repke i Ugovor na 4 godine, ma kakvi rezultati bili, jer je to trener proveren pa mu ciklus od 4 godine treba poveriti.


Grejna sezona u Kruševcu završena je juče, rekao je direktor Javnog komunalnog preduzeća Gradska Toplana Dušan Gvozdenović ocenivši da su uspešno realizovane infrastrukturne i organizacione aktivnosti preduzeća u prethodnoj i početkom ove godine. Odrađena su dva kotla na gas i dva na ugalj sa izmenjivačkim stanicama za koje je investiciju od 540 miliona dinara obezbedila Kancelarija za javna ulaganja, rekao je Gvozdenović. Planski je urađena i distributivna toplovodna mreža u svim delovima grada, remont kotlova u naseljima Bare i Prnjavor, a u Rasadniku dve podstanice. Prošle godine u novembru povećana je cena grejanja sa 83 na 99 dinara po kvadratu, navode u Gradskoj Toplani i najavljuju da će uskoro biti potpisani Ugovori o kupovini energenata za novu grejnu sezonu. U toku je i priprema za realizaciju započetih i novih investicionih ulaganja u okviru radova na održavnju toplovodne mreže i centralnog dela distribucije.


Vučić: Srbija sigurna za ulaganja - Grad Prijepolje\nGrad Prijepolje > Vesti > Politika > Vučić: Srbija sigurna za ulaganja\nVučić: Srbija sigurna za ulaganja\nponedeljak, 02. sep 2013, 10:56 – 14:57\nSrbija je postala sigurna zemlja za ulaganje i polako, ali sigurno izlazi iz krize, rekao vicepremijer Aleksandar Vučić. U novembru se otvara nova „Bošova“ fabrika u Šimanovcima, a i „Mercedes“ je sve bliži FAP-u, najavio Vučić.\nPrvi potpredsednik Vlade Aleksandar Vučić otvorio je, zajedno sa investitorima, novu štampariju kompanije „Ringijer-Aksel Špringer“, uz poruku da je to dokaz da je Srbija sigurna zemlja za ulaganje i uz uverenje da zemlja polako, ali sigurno izlazi iz krize.\nAleksandar Vučić rekao da će država učiniti sve da pomogne poljoprivrednicima i da očekuje rešenje u naredna dva dana.\n„Vlada ne može da se meša u određivanje cene. Ali, ono što mi radimo jeste da pokušavamo da razgovoramo sa uljarima da oni malo manje zarade kako bi i poljoprivrednici nešto zaradili“, rekao je Vučić i dodao da je danas razgovarao s predstavnicima poljoprivrednika i da su razgovoru prisustvovali odlazeći ministar poljoprivrede Goran Knežević i kandidat za tu funkciju Dragan Glamočić.\nVučić je na otvaranju štamparije ATP „Print“ rekao da je ova investicija za Vladu Srbije važna iz više razloga, pored ostalog i zato što je u našem interesu da kompanije koje ulažu u našoj zemlji mogu da ostvare profit i da pri tom nemaju nikakve, ni pravne, ni političke prepreke na tom putu.\nPrema njegovim rečima, otvaranje ATP „Printa“ govori mnogo toga dobrog o kompanijama – investitorima, ali, kako je primetio, ne govori loše, već dobro i o Vladi Srbije, jer tako moćne kompanije ne bi ulagale u zemlju koja je nesigurna i u kojoj ne mogu pozitivno da posluju.\n„Zahvalni smo im na ulaganju i zadovoljni što su razumeli da je Srbija dobro mesto za investiranje“, rekao je Vučić i dodao da je veoma bitno što će tu biti i novih radnih mesta, i da su naši građevinari realizovali taj projekat.\nVicepremijer je istakao da se neretko ne slaže sa svim onim što se objavi u izdanjima „Ringijer-Aksel Špringera“, ali smatra da to takođe dobro govori i o Vladi Srbije.\nPrimetio je da su možda izabrali dobar put, jer, kako je objasnio, naš narod voli da kritikuje Vladu Srbije, a i za vladu je to dobro, rekao je, jer će pod pritiskom više i bolje raditi.\nVučić je najavio da se u novembru otvara nova „Bošova“ fabrika u Šimanovcima sa 600 zaposlenih i dodao da je to velika vest za Srbiju.\n„Čini mi se da je i Mercedes sve bliži FAP-u, možda će se ljutiti na mene što sam ovo izgovorio, a ja ne mogu da vam kažem koliko je to dobra vest za Srbiju. Trebalo bi dati Nobelovu nagradu onome ko reši pitanje FAP-a, ’14. okobra’ i ‘Prve petoletke’. Mnogo bismo time učinili“, naveo je Vučić.\nPrvi potpredsednik vlade je najavio i dolazak firme iz UAE „Mubadala“ i izrazio nadu da će s tim investicijama u Srbiju stići „neka nova energija“ koja će konačno pokrenuti zemlju.\nVulin ostaje direktor Kancelarije za KiM\nIspred otvorene štamparije, Vučić je rekao da će direktor Kancelarije za Kosovo i Metohiju Aleksandar Vulin, koji je kandidovan za ministra bez portfelja, ostati da obavlja tu funkciju.\nVučić je rekao da misli da će Vulin nastaviti da obavlja funkciju direktora, zato što to inače ide uz mesto koje će dobiti u rekonstruisanoj vladi, a to je ministar bez portfelja zadužen za Kosovo i Metohiju.\n„Što se tiče direktora BIA , to će se uraditi sa predsednikom Nikolićem jer je to veoma važno u smislu borbe protiv korupcije i kriminala, stabilnosti zemlje i obaveza prema stranim partnerima da to bude ličnos poput Nebojše Rodić, rekao je Vučić.\nVučić je dodao i da nije bilo zloupotreba ni primene mera zarad informacija koje mogu da se koriste u političke svrhe, već zbog ozbiljnih sumnji za izvršenje teških krivičnih dela.


Termoelektrane sa zapadnog Balkana najveći zagađivači u Evropi TE Tuzla najmanje loša među najlošijima\n27.03.2016. u 12:24 Broj citanja: 2940\nBRISEL - Termoelektrana Ugljevik je najveći zagađivač sumpor-dioksidom (SO2) na zapadnom Balkanu, a među deset najvećih zagađivača se nalazi i TE Kakanj, navodi se u izvještaju koji je uradio Savez za zdravlje i prirodnu sredinu (HEAL).\nU izvještaju se kaže da se na zapadnom Balkanu nalazi sedam od deset elektrana na ugalj koje su najveći zagađivači u Evropi, te da zagađenje vazduha iz elektrana na ugalj na zapadnom Balkanu košta zdravstvene sisteme u regionu i EU do 8,5 milijardi evra godišnje. Dim iz termoelektrana doprinosi zagađenju vazduha koje se povezuje s visokom stopom prijevremenih smrti, hroničnim bolestima pluća i srca i astmom.\nEvropski lideri, poručuli su stručnjaci, treba da podrže zemlje regiona da manje koriste ugalj kao energent kako bi unaprijedile zdravlje populacije i borile se protiv klimatskih promjena.\nIzvještaj "Neplaćeni račun za zdravstvo - Kako smo bolesni zbog elektrana na ugalj na zapadnom Balkanu" HEAL-a obuhvatio je Srbiju, Kosovo, BiH, Makedoniju i Crnu Goru. Albanija je isključena, jer nema nijednu elektranu na ugalj.\nCijena zagađenja iz elektrana na ugalj na zapadnom Balkanu izračunata je na osnovu troškova direktno povezanih sa zagađenjem vazduha, uključujući prijevremene smrti, bolničko liječenje respiratornih i kardiovaskularnih bolesti, nove slučajeve hroničnog bronhitisa, korišćenje lijekova i izgubljene radne dane zbog bolesti.\nNajveći zagađivač sumpor-dioksidom (SO2) na zapadnom Balkanu je Termoelektrana Ugljevik u BiH koja ispušta 154.385 tona SO2. Slijede dvije elektrane u Srbiji - Nikola Tesla B sa 93.200 tona SO2 i Kostolac B sa 89.100 tona, pokazuju podaci navedeni u izvještaju.\nMeđu deset najvećih evropskih emitera SO2 su i elektrane Kakanj iz BiH sa 73.123 tone, Bitolj iz Makedonije sa 66.892 tone, Kostolac A iz Srbije sa 51.700 tona i Tuzla iz BiH sa 51.644 tone. Preostala tri mjesta na listi drže elektrane iz Grčke, Poljske i Bugarske.\nTakođe se šest od deset najvećih emitera finih čestica (PM 2,5) u Evropi nalazi na zapadnom Balkanu, i to tri u Srbiji.\nU regionu je i jedan od deset najvećih emitera azotnih oksida (NOx) - Termoelektrana Nikola Tesla.\nTrenutno je u pet zapadnobalkanskih zemalja 15 elektrana sa 35 blokova i instalisanim kapacitetom od 8,1 GW. Zaključno s novembrom 2015, u regionu su postojali planovi za 24 nova postrojenja za proizvodnju još 7,8 GW.\nU izvještaju se upozorava da je zagađenje vazduha na zapadnom Balkanu do dva i po puta iznad nacionalnih limita za bezbjednost kvaliteta vazduha i daleko iznad preporučenog od strane Svjetske zdravstvene organizacije (SZO). Kako se ocjenjuje, kombinacija zagađenja vazduha od uglja i onog iz industrije, saobraćaja i domaćinstava nepovoljno djeluje na zdravlje i prosperitet u zemljama regiona.\nStručnjaci HEAL kažu da njihov izvještaj ruši mit da je ugalj najjeftiniji energent i ističu da Evropska unija treba da ohrabri promjene u energetici zapadnog Balkana kroz značajno povećanje finansijske podrške za obnovljive izvore energije i štednju energije, npr. kroz pretpristupne programe.\nIzvještaj je pokazao da veliki dio zagađenja iz elektrana na ugalj na zapadnom Balkanu vjetar širi evropskim regionima prelazeći granice. Zato, kako se ističe, kreatori politike u EU treba da daju doprinos zalaganjima za oštrije standarde kvaliteta vazduha i kontrolu vazduha na zapadnom Balkanu.\nGaret Tankosić-Keli iz Fondacije "SEE Change Net" kaže da energetski modeli jasno ukazuju da bi "enormni potencijali za solarnu, energiju vjetra i biomasu u kombinaciji s većom energetskom efikasnošću vodili čistijim, pravednijim i efikasnijim energetskim sistemima u jugoistočnoj Evropi i to po istoj cijeni kao za ulaganja koja se trenutno planiraju u prljavi lignit".\nHEAL i "Change Network" se zalažu za izbacivanje uglja iz upotrebe u Evropi do 2040. s ciljem unapređenja zdravlja ljudi kroz čistiji vazduh i smanjenje emisije ugljenika koja izaziva promjene klime. Zato te organizacije traže od vlada, uključujući na zapadnom Balkanu, da zatvore postojeće elektrane na ugalj i ne grade nove.\n(tuzlarije.net - Nezavisne novine)


11. avgusta 2020. 19. марта 2021.\nGrejanje koje stvara toplotni komfor blizu idealnog, ali takođe utiče na znatne uštede energije.\nPredstavlja nevidljivu instalaciju postavljenu u betonsku košuljicu poda kojoj se toplota najpre predaje, a zatim i vazduhu u prostoru iznad podne konstrukcije.\nSistem podnog grejanja se može koristiti za sve tipove objekata (stambene, javne ili industrijske zgrade).\nSistem podnog grejanja se može povezati na bilo koji izvor toplote, ali se posebno preporučuje u kombinaciji sa kondenzacionim gasnim kotlovima kao i sa sistemima koji koriste alternativne energije – toplotne pumpe, solarni sistemi.\nVrste podnog grejanja:\n– Vodeno – vodeno podno grejanje se, baš kao i sistem radijatora, povezuje na sistem centralnog grejanja, a taj sistem može da radi na neki znatno povoljniji energent, kao što su drva, gas ili pelet.\n– Elekrično – Umesto cevi kroz koje cirkuliše topla voda, a za čije zagrevanje je potreban poseban odvojeni sistem, kod električnog podnog grejanja se ispod poda postavlja veoma tanak električni panel, sličan električnom prekrivaču, a ceo sistem se kontroliše termostatom i tajmerom.\n✅ zdravo grejanje ( dobro je za osobe koje imaju probleme sa alergijama)\n✅ jednostavna nevidiljiva instalacija\n✅ ne isušuje vazduh u prostoriji\n❌ ugradnja podnog grejanja je skuplja\n❌ inertnije je od radijatorskog\n❌ nije preporučljivo za prostorije koje se povremeno greju


Vešala - Blic Online\nViši sud u Beogradu ukinuo je danas pritvor S. G, osumnjičenom da je sa jednim maloletnikom nosio vešala na protestu "1 od 5 miliona", 2. februara u centru Beograda.\nVešala su deo političke agende i političkog programa Saveza za Srbiju (SzS), istakao je večeras ministar unutrašnjih poslova Nebojša Stefanović i osudio ponovno iznošenje vešala na proteste u Beogradu.\nPoslanik Dveri Srđan Nogo objavio je na svom Tviter nalogu sliku na kojoj se vidi kako nosi improvizovana vešala.\nDok poslanik Dveri Srđan Nogo tvrdi da je davao izjavu tri sata u policiji povodom makete vešala koja je osvanula na prošlonedeljnom protestu, i zbog koje je uhapšen mladić N. P, ministar policije Nebojša Stefanović te tvrdnje negira.\nN. P. (17), mladić koji je uhapšen zbog toga što je na protestu opozicije minule subote nosio maketu vešala, Viši sud u Beogradu ukinuo je pritvor koji mu je prethodno odredio, saznaje "Blic".\nViši sud u Beogradu odredio je danas na predlog tužilaštva pritvor do 30 dana za S.G. osumnjičenog da je sa još jednim maloletnikom nosio vešala na protestu "1 od 5 miliona" u subotu, 2. februara u centru Beograda.\nPredsednik Srbije Aleksandar Vučić najavio je sinoć da će u četvrtak započeti kampanju "Budućnost Srbije", u okviru koje će obići svih 29 okruga u Srbiji kako bi građanima predstavio postignute rezultate, kakvi su dalji planovi i da čuje njihove primedbe. Istovremeno Vučić je poručio da se nije uplašio vešala, koja su korišćena prilikom protesta opozicije, jer su ona simbol sprečavanja napretka Srbije, dok su simbol politike koju on vodi budućnost naše zemlje, nove fabrike i škole, kao i stanovi za mlade ljude.\nSavez za Srbiju danas se u saopštenju ogradio od incidenta koji se odigrao tokom subotnjeg protesta kada je primećeno da pojedini učesnici nose maketu vešala.\nPremijerka Srbije Ana Brnabić izjavila je sinoć da deo opozicije koja protestuje ne poštuje nijedan drugačiji stav i da, u nemogućnosti da odgovore na rezultate vlade, oni iz nemoći prelaze u agresiju.\nMinistar unutrašnjih poslova Nebojša Stefanović saopštio je danas da će MUP i nadležno tužilaštvo raspisati potragu za osobom koja je juče na protestu "1 od 5 miliona" u Beogradu nosila vešala.\nPretio sinu predsednika Vučića na Fejsbuku\nSin predsednika Srbije Aleksandra Vučića Danilo dobio je pretnje na društvenoj mreži Fejsbuk, pišu mediji. Kako se navodi, njemu je pretnju vešanjem na banderi uputio S.M, koji je na ovoj društvenoj mreži postavo i fotografiju sa automatskim oružjem.\nNovi Sad je između dva svetska rata jedini imao mušku javnu kuću na ovim prostorima, tada i nikad više. Samo 150 godina pre toga grad je imao takve običaje i mesta koji su teško zamislivi današnjim Novosađanima.\nGasna komora, giljotina, kreveti sa okovima, vešala i sve ono što bi moglo da se koristi za mučenje, okrutno postupanje i kažnjavanje ljudi, kao i za izvršenje smrtne kazne, zabranjeno je uvoziti u Srbiju!\nTrudnicu skinuli sa vešala, u komi rodila zdravog dečaka\nLekari čačanske bolnice načinili su pravi podvig, pošto su uspešno porodili S. R. (40) iz okoline Čačka, koja je u ovu zdravstvenu ustanovu dovezena u stanju kome, nakon što je pokušala da sebi oduzme život vešanjem. Udovicu koja je devet meseci prikrivala trudnoću zbog straha od reakcije okoline, sa vešala je skinuo svekar.


Drastičan pad tražnje za EV baterijama doveo do obustave proizvodnje u vodećoj svetskoj kompaniji - Auto Republika\nČetvrti najveći svetski proizvođač litijum jonskih baterija za električna vozila, kineska kompanija OptimumNano Energy Company je pre nekoliko dana objavila informaciju da obustavlja svu proizvodnju zbog naglog pada tražnje, prenosi Nikkei Asian Review.\nOptimumNano, sa sedištem u Šenženu je zauzimao mesto na skali najvećih svetskih proizvođača baterijskih jedinica, odmah iza kompanija CATL, BYD i Panasonic. Prethodne godine, isporuke baterija iz ove firme su iznosile ukupno 5,5 gigavat sati, na nivou cele prethodne godine.\nRukovodstvo kompanije je obelodanilo javnosti da je kompletna proizvodnja baterija stopirana početkom jula, na period od šest meseci, zbog oštrog pada obima narudžbi.\nUprkos nedavnom eksplozivnom rastu tražnje za elektrifikovanim vozilima u Kini, OptimumNano je teško pogođen odlukom kineske vlade da obustavi podsticaje za proizvodnju i kupovinu određenog broja EV, koja ne ispunjavaju izvesne tehničke standarde.\nNamera kineskih vlastodržaca je bila i da sa tržišta eliminiše veliki broj slabih i tehnički nedovoljno razvijenih kompanija, jer je zapažen trend podnošenja brojnih falsifikovanih zahteva za korišćenje sredstava iz fonda državnih podsticaja.\nOptimumNano je bio teško zavisan od proizvođača električnih autobusa niskog tehnološkog nivoa, kao i ostalih manjih proizvođača na čije poslovanje su veliki uticaj imale državne subvencije. Mnoge od takvih kompanija su prestale sa radom nakon izmene državne politike u ovoj oblasti.\nKompanija je objavila da su sva zaposlena lica dobila prinudni odmor do kraja godine.\ntagovi: Battery pack China EV OptimumNano\nprethodni Analiza: Sve o CNG segmentu\nsledeći Šokantna izjava šefa kompanije Shell


Kina uzvraća zabranom za Epl, Boing i još nekoliko američkih kompanija? | Kamatica\nPočetna > vest > Kina uzvraća zabranom za Epl, Boing i još nekoliko američkih kompanija?\nKina uzvraća zabranom za Epl, Boing i još nekoliko američkih kompanija?\nTekst objavljen: 17.05.2020 13:00\nZvanični Peking mogao bi da napravi "listu nepouzdanih entiteta", koja bi se sastojala od američkih kompanija, piše danas "Global tajms"\nKompaniji čije je sedište u Šenženu odobreno je 90-dnevno produženje Opšte privremene dozvole za poslovanje u Sjedinjenim Državama jutros.\nzabrana za američke firme kina SAD ekonomski rat


Zdravstveno osiguranje plaća 3,3 miliona građana | SerbianForum\nZdravstveno osiguranje plaća 3,3 miliona građana\nDatum pokretanja 29.10.2011\nGodišnji budžet Republičkog fonda za zdravstveno osiguranje oko 180 milijardi dinara, polovina se daje za plate u zdravstvu\nPriznanje zaštitnika građana Saše Jankovića da je iz revolta, zbog neukazane lekarske pomoći, pocepao svoju zdravstvenu knjižicu i na lečenje otišao kod privatnika iako mu se svakog meseca od plate odbija oko 200 evra za socijalno i zdravstveno osiguranje, podstakla je na reagovanje nadležne iz Republičkog Fonda za zdravstveno osiguranje (RFZO). Oni podsećaju da ima osiguranika koji plaćaju i visoke mesečne iznose u skladu sa visinom svoje zarade, ali da je daleko veći broj onih koji za zdravstvo izdvajaju minimalno ili čak ne plaćaju ništa, a opet dobijaju lekarsku pomoć kada im zatreba.\nDirektor RFZO, profesor dr Aleksandar Vuksanović za „Politiku” objašnjava da je zdravstveno osiguranje zasnovano na principu solidarnosti i da ga svi plaćamo prema mogućnostima, a koristimo ga prema potrebama. Ukupni godišnji budžet RFZO je oko 180 milijardi dinara godišnje.\n– Najveći iznos uplate doprinosa zdravstvenom osiguranju u Srbiji je 33.000 dinara mesečno, odnosno oko 390.000 dinara godišnje. Ako bi takav osiguranik radio 35 godina i bio prijavljen na najveću platu, to bi značilo da je RFZO uplatio nešto više od 13.000.000 dinara – izvodi računicu dr Vuksanović.\nMeđutim, ma koliko izgleda da je suma od 13 miliona dinara velika, ona je dovoljna tek za četiri godine lečenja lekom „glivek”, citostatikom novije generacije, ili bi „pokrila” samo šest godina dijalize. Godišnjaterapijalekom „glivek” košta 3.000.000 dinarapopacijentuiprimasedoživotno, a trenutnoovaj lekdobija 200 pacijenata. Citostatik „herceptin” košta 400.000 dinaramesečnopopacijentkinji, a žena obolela od raka dojke koja mora da ga uzima, prošla je i brojne preglede, operacije, dijagnostiku, zračenje, što takođe puno košta.\nUpravo kroz sve ove primere, na koje nas podsećaju nadležni iz RFZO, iskazuje se princip solidarnosti koji važi u našem zdravstvenom osiguranju.\nProfesor Vuksanović podseća da je minimalna uplata za zdravstveno osiguranje po zaposlenom jedva 2.000 dinara mesečno, što je na godišnjem nivou 24.000 dinara a za ceo radni vek svega 840.000 dinara.\n– U RFZO ima oko 7.000.000 osiguranika od kojih oko 3.300.000 plaća zdravstveno osiguranje (1.660.000 penzionera i 1.670.000 zaposlenih). Time finansiraju i lečenje članova svoje porodice, pa se tako stiže do 5,5 miliona osiguranika. Međutim, 1,2 miliona ljudi je bez prihoda, a i njima se mora obezbediti osnovno lečenje. Prosečno izdvajanje je oko 28.000 dinara godišnje po osiguraniku. Primera radi, to je manje od troškova dijalize za jednog pacijenta za nedelju dana – navodi direktor RFZO.\nZa plate i prevoz za 104.500 zaposlenih u zdravstvu izdvaja se gotovo 90 milijardi dinara, za lekove u bolnicama 16 milijardi dinara godišnje, a za lekove napisane na recept i pomagala u apotekama još 30 milijardi dinara. Dok se za sanitetski i potrošni, ugradni materijal godišnje odvaja 12 milijardi dinara, a na ishranubolesnikaodlazi 2,2 milijarde dinara.\n– Svakoga dana u bolnicama širom Srbije leži oko 30.000 osiguranika i za njihovu ishranu tokom jednog dana odlazi šest miliona dinara, prosečnopopacijentu 200 dinaradnevno.RFZOsvakegodinefakturiše 12.000.000 bolničkihdana, a svakodnevno se napiše 170.000 recepataipodigne 245.000 kutijakojeprosečnoRFZO koštajuvišeod 80 milionadinaradnevno –navode u RFZO.\n– Od participacija koje se pacijentima naplaćuju na šalterima domova zdravlja i ostalih ustanova prikupi se milijarda dinara. Iako se možda nekome može činiti da je to mali iznos, kada se uporedi sa budžetima pojedinih ustanova može se zaključiti da je to ipak značajna stavka. Inače, iz budžeta RFZO Klinici za kardiovaskularne bolesti „Dedinje” daje se 1,8 milijardi dinara, za Institut za onkologiju izdvajamo 2,2 milijarde dinara, za Klinički centar Srbije 13 milijardi dinara, a za Zdravstveni centar u Pančevu dvemilijarde – navodi dr Vuksanović.\nPodaci RFZO govore i da se veoma mnogo novca izdvaja za ugradni materijal. Na primer, za stentovese godišnje daje 3,5 milijardi dinara, jedan stent košta 100.000 dinara, a svakodnevno se širom Srbije stentovi ugrade kod 40 osoba koje su imale akutni ili preteći infarkt.\nNa bolovanju koje traje duže od 30 dana, a koje se finansira iz sredstava RFZO, svakegodinebude 80.000 ljudi. ZatunamenuRFZO svakidanplati 20 milionadinara, odnosno godišnje 7,5 milijardi dinara.


Vesti online / Vesti / Svet / "Varšavski pakt": Otvaraju se pukotine u NATO - Poljaci skaču u pomoć\nUpozorenje koje je generalni sekretar NATO Jens Stoltenberg uputio zemljama-članicama da je jedinstvo Alijanse ugroženo treba posmatrati pre svega iz ugla ekonomije i međunarodne politike, ali i kao poziv da sve strane spuste loptu, smatraju analitičari.\nGeneralni sekretar NATO Jens Stoltenberg izjavio je da je jedinstvo transatlantskog saveza ugroženo zbog neslaganja pre svega SAD i Evrope. Kako je rekao, te nesuglasice su stvarne i neće nestati preko noći.\nVladimir Trapara sa Instituta za međunarodnu politiku i privredu za Sputnjik objašnjava da su nesuglasice, kada je reč o samom NATO, počele još od trenutka kada je Donald Tramp došao na mesto predsednika SAD, ša je zatražio od svojih evropskih saveznika da povećaju izdvajanja za vojsku na dva odsto svog bruto društvenog proizvoda.\nNe treba zanemariti činjenicu da od 29 zemalja pakta samo osam, uključujući Veliku Britaniju i SAD, troše više od dva odsto svog BDP-a na odbranu, iako je na samitu NATO 2014. godine odlučeno da to učine sve članice Alijanse.\nNesuglasice su se u poslednje vreme dodatno proširile, pogotovu ako se sagleda nivo učešća Amerike u samitu Grupe sedam industrijski najrazvijenijih zemalja (G7), zatim po pitanju trgovinskih sankcija koje se uvode pojedinim zemljama, ali i zbog povlačenja SAD iz iranskog nuklearnog sporazuma, smatra on.\nUprkos tome, Trapara tvrdi da te nesuglasice ne mogu da dovedu do eventualnog mimoilaženja Evrope i SAD, pogotovu kada je reč o očuvanju evropske bezbednosti - reč je, prema njegovom mišljenju, o jednom verbalnom sukobu oko nekih drugih stvari, a ne toliko o zajedničkoj odbrani.\nUporedo, iz Poljske su stigli predlozi da bi Varšava mogla biti posrednik u jačanju veza između Trampove administracije i EU, uprkos tenzijama na relaciji Varšave i Brisela. Naime, Poljska bi, prema rečima tamošnjeg premijera Mateuša Moravijeckog, želela da bude "posrednik između SAD i Evrope, u najboljem smislu" i da pomogne popuštanju tenzija.\nTrapara tu inicijativu Moravijeckog obrazlaže tvrdnjom da je upravo Poljska jedna od "najsavesnijih" članica NATO, koja smatra da ta zajednička odbrana ne bi smela ni na koji način da se dovede u pitanje.\nPrema njegovim rečima, Poljska je ta koja, na kraju krajeva, ima specifični bezbednosni interes, s obzirom da iz nekih svojih istorijskih razloga strahuje od Rusije, tako da upravo njoj najviše od svih preostalih članica treba NATO. Poljska se razume sa Trampom i njegovim stilom politike, i zaista bi možda i predstavljala idealnog posrednika.\nIstorijski paradoks je da je baš u Poljskoj 1955. godine formiran istočni vojni blok - Varšavski pakt kao kontrateža NATO. Danas bi Varšava da pomiri zavađene članice NATO.\nSVET Tramp: Uspešan samit NATO, mediji pogrešno preneli\nSVET Poljska može da sruši EU